open-index/open-wikipedia-markdown huggingface dataset:
സുബാരഹ്

ഖത്തറിന്റെ വടക്ക്-പടിഞ്ഞാറൻ കടൽ തീരത്തെ ഉപദ്വീപിലെ മദീനത് അഷ് ഷമാൽ മുൻസിപ്പാലിറ്റിയിലെ ഒരു ജില്ലയാണ്‌ **സുബാരഹ്**().ഈ ജില്ലയെ അൽ സുബാരഹ് എന്നും അസ് സുബാരഹ് എന്നും വിളിക്കാറുണ്ട്.ഖത്തറിന്റെ തലസ്ഥാനമായ ദോഹയിൽ നിന്ന് 105 കിലോമീറ്റർ ദൂരം ഇവിടേക്ക് ഉണ്ട്.18ആം നൂറ്റാണ്ടിന്റെ മധ്യത്തിൽ കുവൈറ്റിൽ നിന്ന് വന്ന ആശാരികളാണ്‌ ഇവിടം സ്ഥാപിച്ചത് .
.2013ൽ ഇവിടം യുണെസ്ക്കോ പൈതൃക കേന്ദ്രമായി പ്രഖ്യാപിച്ചു.

ആഗോള വ്യവസായ കേന്ദ്രങ്ങളും പേൾ മൽസ്യബന്ധനങ്ങളും ഇവിടെ നടക്കുന്നുണ്ട്.ഹോർമൂസ് ഇടുക്കിന്റേയും പടിഞ്ഞാറൻ പേർഷ്യൻ ഗൾഫിന്റേയു മാർഗ്ഗം മധ്യേയാന്‌ ഈ സ്ഥലം.18-19 നൂറ്റാണ്ടിലെ ഏറ്റവും വിപുലവും സംരക്ഷിതവുമായ സ്ഥലങ്ങളിൽ ഒന്നാണ്‌ ഇത്.പേർഷ്യൻ ഗൾഫിലെ മറ്റ് ഏത് പ്രദേശത്തേക്കാളും ചുറ്റുവട്ടങ്ങളും നാഗരിക നിർമ്മിതികളും സംരക്ഷിക്കുന്ന പ്രദേശമാണ്‌ ഇത്.20ആം നൂറ്റാണ്ടിൽ ഗൾഫിൽ എണ്ണയും ഗ്യാസും കണ്ടുപിടിക്കുന്നതിനു മുൻപുള്ള സമ്പത്തിക സാമൂഹിക നഗരസംവിധാനത്തേ പറ്റിയുള്ള ഒരു കാഴ്ച്ച ഇവിടം നൽകുന്നു.

ഖത്തറിന്റെ ഏറ്റവും  പരമാർഥമായ പൈതൃകസ്ഥാനമാണ്‌ സുബാരഹ്.400 ഏക്കരിൽ വിസ്തൃതമായ പ്രദേശമാണ്‌ ഇത്.കോട്ടകെട്ടി സംരക്ഷിക്കപ്പെട്ട പട്ടണവും അതിനകത്ത് മതിലും,തുറമുഖവും രണ്ട് മുഖമുള്ള ചുവരുമ്മുരൈർ കോട്ടയും സുബാരഹ് കോട്ടയും അതിനകത്ത് കാണാൻ സാധിക്കും
.

## ചരിത്രം
സുബാരഹ് എന്ന അറബിക് വാക്കിന്റെ അർഥം മണൽകുന്ന് എന്നാണ്‌.ധാരാളം മണലും ചെറിയ കുന്നുകളും ഉള്ളതിനാലാകാം ഈ പേര്‌ വന്നത്.ഇസ്ലാമിക കാല ഘട്ടത്തിനു മുൻപ് വടക്കൻ ഖത്തറിൽ വാണിജയും വ്യവസായവും വൻ തോതിൽ നടന്നിരുന്നു.സുബാരഹിനും ഉമ്മ് അൽ-മാ മധ്യേയുള്ള തീര പ്രദേശത്ത് ആളുകൾ താമസം തുടങ്ങിയിരുന്നു .

1627 സെപ്റ്റംബറിനും 1628 ഏപ്രിലിനും മധ്യേ പോർച്ചുഗീസ് നാവികനായ ഡി.ഗോൺകാലോ ഡ സിൽവൈറ ചെറിയ ഗ്രാമങ്ങൾ സൃഷ്ടിച്ചു.സമീപ പ്രദേശങ്ങളിൽ നിന്ന് ആളുകൾ ഇവിടെ കുടിയേറാൻ തുടങ്ങുകയുംസുബാരഹ് വലുതാകാൻ തുടങ്ങുകയും ചെയ്തു .

## സംരക്ഷണം
ഖത്തർ മ്യൂസിയം അതോറിറ്റിയും ഉദ്യോഗസ്ഥരും രണ്ട് ഖനനം നടത്തി.ആദ്യതേത് 1980ലും രണ്ടാമത്തേത് 2002ലും. രണ്ട് ഖനനത്തിലും രണ്ടാമത്തേതാണ്‌ കൂടുതൽ വിസ്തരിച്ചുള്ള ഖനനം നടന്നത്.ഹാംബുർഗ് സർവകലാശാല ഒരു സംഘത്തെ ഇവിടേക്ക് അയക്കുകയും സുബാരഹിലെ വിവരങ്ങൾ 3Dരൂപത്തിൽ സൂക്ഷിക്കുകയും ചെയ്തു.

## അവലംബം
വിഗൻ

ഫിലിപ്പൈൻസിലെ ല്ലോകോസ്സൂർ പ്രവശ്യയുടെ തൽസ്ഥാനമായ ഫോർത്ത് ക്ലാസ് നഗരമാണ്‌ **വിഗൻ**(; ).സൗത്ത് ചൈന കടലിന്‌ അഭിമുഖമായി സ്ഥിതി ചെയ്യുന്ന ഏറ്റവും വലിയ ദ്വീപായ ലൂസോണിന്റെ പടിഞ്ഞാറൻ തീരത്താണ്‌ ഇത് സ്ഥിതി ചെയ്യുന്നത്.

2010 ഫിലിപ്പൈൻസ് സെൻസസ്സ് പ്രകാരം ഇവിടെ ആകെയുള്ള ജനങ്ങളുടെ എണ്ണം 49,747 ആണ്‌.
ഫിലിപ്പൈൻസിൽ അവശേഷിക്കുന്ന കേട് പറ്റാത്ത് ഹിസ്പാനിക്(Hispanic)(സ്പയിനുമായി ബന്ധമുള്ള) പട്ടണങ്ങളിൽ ഒന്നാണ്‌ ഇത്.യൂറോപ്യൻ കോളനിക്കാലത്തെ നിർമ്മിതികളും രൂപകല്പനയും ഫിലിപൈൻസിന്റെ തനത് ശില്പശൈലിയും കൊത്ത് കല്ലിൽ തീർത്ത തെരുവുകളും ഇതിനെ ലോക പൈതൃക കേന്ദ്രങ്ങളിൽ ഒന്നാകാൻ കാരണമായി.പുതിയ ഏഴ് അത്ഭുത നഗരങ്ങളിൽ ബെയ്റൂട്ട്,ദോഹ,ഡർബൻ,ഹവാന,കോലാലംപൂർ,ലാ പാസ് എന്നിവയോടൊപ്പം ഒന്നാണ്‌.

മുൻ ആറാമത്തെ ഫിലിപ്പൈൻസ് പ്രസിഡന്റ് എല്പിഡിയോ ജനിച്ചത് വിഗനിലാണ്‌.ഫിലിപ്പൈൻസിലെ രണ്ട് യുനെസ്ക്കോ പൈതൃക നഗരങ്ങളിൽ ഒന്നാണ്‌ ഇത്.

## ഭൂപ്രകൃതി

ഫിലിപ്പൈൻസിലെ ഏറ്റവും വലിയ ദ്വീപായ ലൂസോണിന്റെ വടക്കേ ഭാഗത്താണ്‌ ഇത് സ്ഥി ചെയ്യുന്നത്.ല്ലോകോസ് സൂരിന്റെ തൽസ്ഥാനമായി ഇത് പ്രവർത്തിച്ചിട്ടുണ്ട്.സ്പാനിഷ് കോളനിയാകുന്നതിനു മുൻപ് ഫിലിപ്പൈൻസിന്റെ രാഷ്ട്രീയ വ്യവസായ കേന്ദ്രമായിരുന്നു ഇത്.

മനിലയിൽ നിന്ന് 407 കിലോമീറ്റർ ദൂരവും,ലൗഗ് നഗരത്തിൽ നിന്ന് 82 കിലോമീറ്റർ ദൂരവും സാൻ ഫെർനാൻഡൊയിൽ നിന്ന് 138 കിലോമീറ്റർ ദൂരയുമായാണ്‌ ഇത് സ്ഥിതി ചെയ്യുന്നത്.

## മണ്ണിനങ്ങൾ
പ്രധാനമായും അഞ്ച് ഇനത്തിൽപ്പെട്ട മണ്ണിനങ്ങൾ ഇവിടെ കാണപ്പെടുന്നു.
ബാന്റയ് ലോം,ഉമിങ്ങൻ സാൻഡി,സാൻ മാനുവൽ ക്ലേ ലോം,ബാന്റോഗ് ക്ലേ,ബീച്ച് മണ്ണിനം എന്നിവയാണ്‌ ഇവിടെ കാണപ്പെടുന്ന മണ്ണിനങ്ങൾ

## പരിസ്ഥിതി
പ്രകൃതിയിലും മനുഷ്യ നിർമ്മിതമായ വസ്തുക്കളിലും വ്യത്യസ്തമായ പരിസ്ഥിതി ഘടനയാണ്‌ ഇവിടെയുള്ളത്.പ്രധാനമായും രണ്ട് നദികളാണ്‌ ഇവിടെ കാണുന്നത്.ഗോവന്തെസ് നദിയും മെസ്റ്റിസോ നദിയും.ഇവയുടെ പോഷക നദികളാണ്‌ സ്റ്റയിലെ പങ്ങഡ നദി,കൗആയനിലെ കൗആയൻ നദി,ബാന്റയിലെ ബുക്വിഗ് നദി,സാൻ വിൻസെന്റിലെ ബാന്റൌയ് നദി എന്നിവ.

എന്നാൽ മറ്റ് മുൻസിപ്പാലിറ്റികൾ ഉയരം കൂടിയ പർവതത്താൽ വ്യത്യസ്തമാണ്‌.നഗരത്തിന്റെ പടിഞ്ഞാറൻ വശം സൗത്ത് ചൈന കടൽ തീരമാണ്‌.

## അവലംബം

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:ഫിലിപ്പൈൻസ്
ന്യൂ സൈബീരിയൻ ദ്വീപ് സമൂഹം

റഷ്യയുടെ ഏറ്റവും വടക്കേ അറ്റത്ത്, കിഴക്കൻ സൈബീരിയയുടെ വടക്കൻ തീരത്ത് ലാപ്ട്യൂവ് കടലിനും കിഴക്കൻ സൈബീരിയൻ കടലിനു മിടക്ക് സ്ഥിതിച്ചെയ്യുന്ന ദ്വീപ് സമൂഹമാണ് **ന്യൂ സൈബീരിയൻ ദ്വീപ് സമൂഹം**.

### ചരിത്രം
പ്രമുഖ റഷ്യൻ നാവികനും, സമുദ്രസഞ്ചാരിയും വ്യാപാരിയുമായ യക്കോവ് പെർമ്യകോവ് ആണ് ഈ ദ്വീപ് സംബന്ധിച്ച ആദ്യ വാർത്ത പുറം ലോകത്തെത്തിച്ചത്. 18ാം നൂറ്റാണ്ടിന്റെ തുടക്കത്തിൽ 1712ലാണ് ഈ ദ്വീപിനെ കുറിച്ചുള്ള വിവരങ്ങൾ ലഭ്യമായത്. 
യാക്കോവ് സന്നിക്കോവ്, മാററ്വി ഗെഡൻഷ്ട്രം എന്നിവർ ഭൂപടം വരക്കുന്നതിനായി 1809-10ൽ ന്യൂ സൈബീരിയൻ ദ്വീപിൽ പര്യവേഷണം നടത്തിയിരുന്നു. ഇവർ ഇവിടെ ഒരു പുതിയ ദ്വീപ് കണ്ടെത്തിയതായി റിപ്പോർട്ട് ചെയ്തിരുന്നു. ഈ ദ്വീപ് സമൂഹത്തിലെ പ്രധാന ദ്വീപായ കോടെൽനി ദ്വീപിന്റെ വടക്ക് വശത്തായാണ് ഇത് കണ്ടെത്തിയത്. 1811മുതൽ ഇത് സന്നിക്കോവ് ലാൻഡ് എന്നാണ് അറിയപ്പെടുന്നത്. . 1886ൽ  റഷ്യൻ ഭൗമ ശാസ്ത്രജ്ഞനായ എഡ്വാഡ് ടോൾ എന്നയാളും ഇത്തരത്തിൽ ഒരു ദ്വീപ് കണ്ടിരുന്നതായി വ്യക്തമാക്കുന്നുണ്ട്.
വളരെ പ്രധാനപ്പെട്ടതും  രസകരവുമായവയാണ് **ഗ്രേറ്റ് ലിയാകോവ്‌സ്‌കി** ദ്വീപിൽ നിന്നും ഇദ്ദേഹം കണ്ടെത്തിയത്. നല്ല ഭദ്രമായ അസ്ഥികൾ, ആനക്കൊമ്പ്, ഒരിനം ഇളം കൽക്കരി, മരം, 40 മീറ്റർ (130 അടി) ഉയരമുള്ള മരം വരെ ഇവിടെ നിന്ന് കണ്ടെത്തിയിരുന്നു. 
മാമത്തുകളും നിയാണ്ടർത്താൽ മനുഷ്യരുമെല്ലാം ജീവിച്ചിരുന്ന അതിപുരാതന കാലഘട്ടമായ പ്ലീസ്‌റ്റോസീൻ കാലഘട്ടത്തെ അവശിഷ്ടങ്ങൾ എന്നിവയും ഇവിടെ നിന്ന് കണ്ടെത്തിയിരുന്നു. 200,000 വർഷത്തിൽ അധികം പഴക്കമുള്ളവയായിരുന്നു ഇവ. 

### ഭൂമിശാസ്ത്രം

ഏകദേശം 29,000 ചതുരശ്ര കിലോ മീറ്ററാണ് ന്യൂസൈബീരിയൻ ദ്വീപ് സമൂഹത്തിന്റെ വിസ്തൃതി. ഇവയിൽ 11,700 ചതുരശ്ര കിലോ മീറ്റർ പരന്നുകിടക്കുന്ന കോടെൽനി ദ്വീപാണ് ഏറ്റവും വലുത്. ഫെഡ്വെസ്‌കി ദ്വീപ് ( 5300 ച.കി.മി), കോടെൻലി ദ്വീപും ഫെഡ്വെസ്‌കി ദ്വീപും ബന്ധപ്പെട്ടാണ് കിടക്കുന്നത്. ഇടക്കിടെ കടൽ ഇവയെ വെള്ളത്തിൽ ആഴ്ത്തും. ബംങ്കെ ദ്വീപ് ( 6200 ച.കി.മി), ഇതിന്റെ വടക്കുപടിഞ്ഞാർ തീരത്ത് രണ്ടു ചെറിയ ദ്വീപുകൾ ഉണ്ട്. 
ശെലന്യാകോവ് ദ്വീപും മതർ ദ്വീപും. ഇവ രണ്ടും കൂടി ഏകദേശം അഞ്ച് കിലോമീറ്റർ വരും.

**നനോസ്‌നി ദ്വീപ്**  - ന്യൂ സൈബീരിയൻ ദ്വീപ് സമൂഹത്തിലെ ഏറ്റവും വടക്ക് ഇംഗ്ലീഷിലെ 'സി' ആകൃതിയിൽ  സ്ഥിതിച്ചെയ്യുന്ന ഈ ദ്വീപിന് 4 കിലോ മീറ്റർ നീളമുണ്ട്.
**നൊവായ സിബിർ** (6200 ച.കി.മി)
**ബെൽകോസ്‌കി ദ്വീപ്** ( 500 ച.കി.മി)
**ലിയാകോവ്‌സ്‌കി ദ്വീപുകൾ** (6095 ച.കി.മി) സൈബീരയയുടെ ഏറ്റവും അടുത്തായാണ് ഇത് സ്ഥിതിചെയ്യുന്നത്.
**ഗ്രേറ്റ് ലിയാകോവ്‌സ്‌കി ദ്വീപ്** (4200 ച.കി.മി)
**ലിറ്റിൽ ലിയാകോവ്‌സ്‌കി ദ്വീപ്** ( 1325 ച.കി.മി)
**സ്റ്റോൾബൊവോയ് ദ്വീപ്** ( 170 ച.കി.മി)
**സെമ്യോനോവ്‌സ്‌കി ദ്വീപ്** ( ഇപ്പോൾ കടലിനടിയിലാണ് )
**ഡി ലോങ് ദ്വീപുകൾ** (228 ച.കി.മി) നൊവായ സിബിർ ദ്വീപിന്റെ വടക്കുകിഴക്കാണ് ഇതിന്റെ സ്ഥാനം.
**ജിയാനെറ്റെ ദ്വീപ്**, **ഹെന്റിറ്റ ദ്വീപ്**, **ബെന്നെറ്റ് ദ്വീപ്**, **വികിസ്‌കി ദ്വീപ്**, **സൊക്കോവ് ദ്വീപ്** എന്നിവയാണ് മറ്റു പ്രധാന ദ്വീപുകൾ. 
ന്യൂ സൈബീരിയൻ ദ്വീപുകളിൽ താഴ്ന്നാണ് കിടക്കുന്നത്. ഇതിൽ ഏറ്റവും ഉയർന്നു നിൽക്കുന്ന ദ്വീപ് കോടെൽനി ദ്വീപാണ്. ഇവിടത്തെ മലകാറ്റിൻ ടാസ് മൗണ്ട് എന്നറിയപ്പെടുന്ന പ്രദേശമാണ് ഏറ്റവും ഉയരം. 374 മീറ്ററാണ് ഇതിന്റെ ഉയരം.

### അവലംബങ്ങൾ


## പുറം കണ്ണികൾ
*  - aerial photographs of these islands.
* Location of Nanosnyy

വർഗ്ഗം:റഷ്യയിലെ ദ്വീപുകൾ
വർഗ്ഗം:സൈബീരിയയിലെ ദ്വീപുകൾ
പുള്ളിച്ചോരക്കാലി

പുള്ളീ ചോരക്കാലിയുടെ ആംഗലത്തിലെ പേര്  **spotted redshank**  എന്നാണ്. ശാസ്ത്രീയ നാമം *Tringa erythropus* എന്നാകുന്നു. തീരപ്രദേശത്തു കാണുന്ന പക്ഷിയാണ്. ദേശാടന പക്ഷിയാണ്. 1764ൽ ജർമ്മൻ ജന്തുശാസ്ത്രജ്ഞനായിരുന്ന ശ്രീ പീറ്റർ സൈമൺ പല്ലാസ് (Peter Simon Pallas)ആണ് ഈ പക്ഷിയെ ആദ്യമായി പരാമർശിച്ചത്. 
## വിതരണം
ആർടിക് പ്രദേശങ്ങളിലും ഉത്തര സ്കാൻഡിനേവിയയിലും ഉത്തര ഏഷ്യയിലും പ്രജനനം നടത്തുന്നു. മെഡന്ററേനിയൻ പ്രദേശങ്ങളിലേക്കും ബ്രിട്ടീഷ് ദ്വീപിലെ തെക്കു ഭാഗത്തേക്കും ഫ്രാൻസ്, ആഫ്രിക്കയിലെ ഉഷ്ണമേഖല പ്രദേശങ്ങളിലേക്കും ദേശാടനം നടത്തുന്നു. അപൂർവമായി ആസ്ട്രേലിയ യിലും, ഉത്തരഅമേരിക്കയിലും കാണുന്നു.

## വിവരണം
ഈ പക്ഷിക്ക് 29 മുതൽ 31 വരെ സെന്റ്റീ മീറ്റർ നീളമുണ്ട്. ചിറകു വിരിപ്പ് 61മുതൽ67 വരെ സെന്റി . മീറ്റർ ഉം തൂക്കം 121 മുതൽ 205 വരെ ഗ്രാമും ആണ്. പ്രജനന കാലത്ത് മുഴുവൻ കറുപ്പാണ്. പ്രജനന കാലത്ത് കാലിന്റെ നിറം ചാര നിറമാകും. പിന്നീട് ഉള്ള കാലത്ത് മങ്ങിയ നിറമാണ്. കൊക്കും ചുവപ്പു നിറമാണ്. നനുത്ത വരകളുള്ള മങ്ങിയ അടിവശം ഉണ്ട്.  

## തിറ്റ
ചെറിയ അകശേരുകികളാണ് പ്രധാന ഭക്ഷണം

## പ്രജനനം

നിലത്ത് ചുരണ്ടി ഉണ്ടാക്കുന്ന കൂട്ടിൽ 4 മുട്ടകളിടും. 
## അവലംബം

*
* Pereira, S. L., & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

## പുറത്തേക്കുള്ള കണ്ണികൾ

* Avibase
യു-2 സംഭവം (1960)

അമേരിക്കയും സോവിയറ്റ് യൂണിയനും തമ്മിൽ ഉണ്ടായ ഒരു പ്രതിസന്ധിയാണ് **യു 2 ചാര വിമാന സംഭവം** എന്നറിയപ്പെടുന്നത്. അമേരിക്കയുടെ അത്യുന്നതിയിൽ പറന്നു ഫോട്ടോകളെടുക്കാൻ ശേഷിയുള്ള ചാരവിമാനമായിരുന്നു യു 2 ചാരവിമാനം. രഹസ്യമായി അമേരിക്ക ഈ വിമാനങ്ങളെ സോവിയറ്റ് യൂണിയന് മുകളിൽ പരത്താൻ ആരംഭിച്ചു. അത്രയും ഉയരത്തിൽ പറക്കുന്ന വിമാനത്തെ തകർക്കാൻ ശേഷിയുള്ള മിസൈൽ സോവിയറ്റ് യൂണിയൻ അന്ന് വികസിപ്പിചെടുത്തിരുന്നില്ല. 1960 മേയ് 1ന് പരത്തിയ വിമാനം എഞ്ചിനിൽ ഓക്സിജന്റെ അളവ് കുറഞ്ഞതിനെ തുടർന്ന് പറക്കുന്ന ഉയരം അൽപം കുറച്ചതോടെ സോവിയറ്റ് യൂണിയൻ മിസൈൽ ഉപയോഗിച്ച് തകർക്കുകയും പൈലറ്റിനെ തടവിൽ പിടിക്കുകയും വിമാനത്തിലെ ചാര ഉപകരണങ്ങളെ കണ്ടെടുക്കുകയും ചെയ്തു. ഇതോടെ സോവിയറ്റ് - അമേരിക്കൻ രാജ്യങ്ങൾ തമ്മിൽ പ്രതിസന്ധിയാരംഭിച്ചു.
## അവലംബം
വർഗ്ഗം:ശീതയുദ്ധം
വർഗ്ഗം:1960
വർഗ്ഗം:സോവിയറ്റ് യൂണിയൻ
വർഗ്ഗം:അമേരിക്കൻ ഐക്യനാടുകൾ
ക്യാറ്റ്‍വുമൺ

ഡി.സി കോമിക്സ് കൃതികളിലെ ഒരു കഥാപാത്രമാണ് **ക്യാറ്റ്‍വുമൺ** അഥവാ **സെലീന കൈൽ**. ബാറ്റ്മാൻ, ബാറ്റ്മാൻ അനുബന്ധ കോമിക്കുകളിലെ വില്ലൻ കഥാപാത്രമായാണ് ക്യാറ്റ്‍വുമൺ പ്രത്യക്ഷപ്പെടാറുള്ളത്. എന്നാൽ പിന്നീട് വില്ലനു പകരം ഒരു ആന്റി-ഹീറോ ആയും ക്യാറ്റ്‍വുമൺ ചിത്രീകരിക്കപ്പെട്ടിട്ടുണ്ട്.
## അവലംബം

## ബാഹ്യ ലിങ്കുകൾ

* Catwoman Through the Years – slideshow by ''Life'' magazine
* 
* 
*  – Influence of Catwoman upon female action heroes of the 1990s
* 

വർഗ്ഗം:അപൂർണ്ണ ലേഖനങ്ങൾ
അറബിക് കാലിഗ്രാഫി

അറബി അക്ഷരങ്ങൾ കൊണ്ടുള്ള ദൃശ്യകലയാണ് **അറബി കാലിഗ്രാഫി**. ഖുർആൻ പകർത്തി എഴുതുന്നതിലൂടെ ഈ കലാരൂപം വികാസം കൊള്ളുകയായിരുന്നു. വാക്കുകളും വാക്യങ്ങളും ഉൾകൊള്ളുന്ന ആശയങ്ങളെ ചിത്രത്തിലൂടെ ആവിഷ്‌കരിക്കുന്ന രീതിയിലേക്ക് ഇത് വളർന്നു വികസിച്ചിട്ടുണ്ട്. ആധുനിക ചിത്രകലയിലെ മിക്ക സങ്കേതങ്ങളും കാലിഗ്രാഫിയിലൂടെ പ്രകടമാക്കാൻ സാധിക്കുന്ന തരത്തിലേക്ക് കാലിഗ്രാഫി വളർന്നു എന്നത് ഇതിന്റെ സർഗമൂല്യത്തെ അടയാളപ്പെടുത്തുന്നു.

അക്ഷരങ്ങളുടെ പ്രത്യേകരീതിയിലുള്ള ക്രമീകരണത്തിലൂടെ മനോഹരമായ ചിത്രമാക്കി മാറ്റുന്ന കലയാണ് കലിഗ്രഫി. ഒന്നാം നൂറ്റാണ്ടോടെ തന്നെ റോമൻ കൊത്തുപണികളിൽ ലാറ്റിൻ അക്ഷരമാല കൊണ്ടുള്ള കലിഗ്രഫി കാണാൻ കഴിയും . നാലും, അഞ്ചും നൂറ്റാണ്ടുകൾക്കു മുൻപേ തന്നെ ബൈബിൾ പകർത്തിയെഴുതുന്നതിൽ കലിഗ്രഫി ഉപയോഗിച്ചിരുന്നു. പ്രധാനമായും അറബിഭാഷയിലാണ് ഈ കലാരൂപം കൂടതലായി ഉപയോഗിച്ചുവരുന്നത്. ചൈനീസ് നാഗരികതയിലും കലിഗ്രഫി ഉണ്ടായിരുന്നെങ്കിലും അക്ഷരങ്ങളെ ഒറ്റയൊറ്റയായി മാത്രമാണ് ഉപയോഗിച്ചിരുന്നത്. ഖുർആൻ രേഖപ്പെടുത്തുന്നതിനുവേണ്ടി അറബി ലിപി വ്യാപകമായി ഉപയോഗിക്കാൻ തുടങ്ങിയപ്പോൾ ആരംഭിച്ച ലിപി പരിഷ്ക്കരണ ശ്രമങ്ങളിൽ നിന്നുമാണ് അറബി കലിഗ്രഫി രൂപപ്പെട്ടു വന്നത്. ഖുർആൻ ലിഖിതം, മദ്രസകൾ, പള്ളികൾ, എന്നിവ അലങ്കരിക്കുന്നതിന് ചിത്രങ്ങളുടെ രൂപത്തിൽ കലിഗ്രഫി ഉപയോഗിക്കുന്നു. 
പകരം=ഖുർആൻ കാലിഗ്രഫി |ലഘുചിത്രം|സൂറത്തു അത്തീൻ അറബി കാലിഗ്രാഫിയിൽ
വ്യത്യസ്ത തരം അറബി കലിഗ്രഫി ലിപികൾ ഉണ്ട്‌.:- 

* കൂഫി ലിപി,
* നസ്ഖ് ലിപി,
* ഥുലുഥ്
* മുഹഖ്ഖഖ്  റയ്ഹാനി,
* റുഖ്അ,

ലഘുചിത്രം|

* സൂറത്തുൽ അലഖ് തുഘ്ര കാലിഗ്രഫിയിൽ

* തൗഖി,
* മഗരിബി,
* ഫാർസി
* തുഘ്ര

## അവലംബം

വർഗ്ഗം:കൈയെഴുത്തുശാസ്ത്രം
സമത്വ മുന്നേറ്റ യാത്ര

നായാടി മുതൽ നമ്പൂതിരി വരെയുള്ള ഹിന്ദുസമുദായങ്ങളുടെ ഏകീകരണത്തിലൂടെ ഒരു രാഷ്ട്രീയപാർട്ടി രൂപീകരിക്കുക എന്ന ലക്ഷ്യം മുൻനിർത്ത് എസ്.എൻ.ഡി.പി. യോഗത്തിന്റെ നേതൃത്വത്തിൽ, അതിന്റെ ജനറൽ സെക്രട്ടറി വെള്ളാപ്പള്ളി നടേശൻ നയിക്കുന്ന രാഷ്ട്രീയ യാത്രയാണ് സമത്വ മുന്നേറ്റ യാത്ര. കേരളം മുഴുവൻ സഞ്ചരിക്കുന്ന ഈ യാത്ര 2015 നവംബർ 23-ന് കാസർഗോഡ് ജില്ലയിൽ നിന്ന് ആരംഭിച്ച് 2015 ഡിസംബർ 5-ന് തിരുവനന്തപുരത്ത് അവസാനിച്ചു. 

## ഉദ്ഘാടനം
23 നവംബർ 2015-ന് കാസർഗോഡ് ജില്ലയിലെ മധൂർ മദനന്തേശ്വര സിദ്ധിവിനായക ക്ഷേത്രത്തിൽ ഭദ്രദീപം കൊളുത്തി യാത്ര ആരംഭിച്ചു. ഉദ്ഘാടനചടങ്ങിൽ വെള്ളാപ്പള്ളി നടേശനൊപ്പം അദ്ദേഹത്തിന്റെ ഭാര്യ പ്രീതി നടേശൻ, മകൻ തുഷാർ വെള്ളാപ്പള്ളി എന്നിവരും ഉണ്ടായിരുന്നു. ബിജെപി നേതാവ് വി മുരളീധരനും ഉദ്ഘാടന ചടങ്ങിൽ പങ്കാളിയായി. 

## സമാപനം
2015 ഡിസംബർ 5-ന് തിരുവനന്തപുരം ശംഖുമുഖം കടപ്പുറത്ത് സമാപിച്ചു.

## രാഷ്ട്രീയ പാർട്ടി പ്രഖ്യാപനം
"ഭാരത് ധർമ്മ ജന സേന" എന്ന രാഷ്ട്രീയ പാർട്ടിയുടെ പ്രഖ്യാപനം സമാപനസമ്മേളണത്തിൽ വെച്ച് നടന്നു. സമ്മേളനത്തിൽ  കടും ചുവപ്പും വെള്ളയും നിറത്തിലുള്ള പാർട്ടി കൊടിയും വെള്ളാപ്പള്ളി അവതരിപ്പിച്ചു. 'ഭാരത് ധർമ്മ ജന സേന' യുടെ ചിഹ്നം കൂപ്പുകൈ ആയിരിക്കുമെന്നും അദ്ദേഹം പ്രഖ്യാപിച്ചു. 

## അവലംബം

വർഗ്ഗം:കേരളരാഷ്ട്രീയം
ഉബ്സുനുർ ഹോളോ

thumb|400x400px|Ubsunur Hollow covers the western part of the Uvs Nuur drainage basin
മങ്കോളിയയുടെ പ്രാദേശിക അതിരിലും, റഷ്യയിലെ റിപ്പബ്ലിക്ക് ഓഫ് ടുവ യിലും വ്യാപിച്ചുകിടക്കുന്ന ലോലമായ പർവതങ്ങളിൽ നിന്ന് ഉത്ഭവിക്കുന്ന ഒരു എന്റോർഹിയെക് നദീതടമോ, അല്ലെങ്കിൽ ഗർത്തമോ ആണ്  **ഉബ്സുനുർ ഹോളോ **(യുവിഎസ് തടാകത്തിന്റെ നദീമുഖമെന്നും അറിയപ്പെടുന്നു.മങ്കോളിയൻ: Увс нуурын хотгор)ഇത് വളരെ വലുതും ആഴം കുറ‍ഞ്ഞതും,  നടുവായി ചെറിയ നദികളുമുള്ള നദീമുഖമാണ്.പല ചെറിയ നദികളും ഈ വഴി പോകുന്നു.*തന്നു ഒല , ആൽറ്റൈ* എന്നീ പർവതപ്രവിശ്യകളിൽ കാണപ്പെടുന്നു, ഉയർത്തപ്പെട്ട സമതലങ്ങളുടേയും, ഗർത്തങ്ങളുടേയും, കലവറയുടെ ഭാഗമാണിത്. ഉത്തരാർദ്ധഗോളത്തിലെ തെക്ക് തുന്ദ്ര ഭാഗത്താണ്  മിക്ക വടക്കൻ മരഭൂമികളും കൂട്ടിമുട്ടുന്നത്.2003-ലാണ് *ഉബ്സുനുർ ഹോളോ* -യിനെകുറിച്ച് ലോക പൈതൃകസ്ഥാനപട്ടികയിൽ എഴുതിചേർത്തത്.



യുവിഎസ് നദിയുടെ തുറമുഖത്തിന്റെ മുഴുവൻ വിസ്തൃതി 70,000 കിലോമീറ്റർ സ്കൊയറാണ്. ഇതിന്റെ ശ്രേഷ്ഠമായ ഭാഗം സ്ഥിതിചെയ്യുന്നച് മങ്കോളിയയിലും,(Khövsgöl, Zavkhan and Uvs Provinces),  റഷ്യയുടെ വടക്കൻ ഭാഗത്തുമായിട്ടാണ്.

## പുരാവസ്‌തുശാസ്‌ത്രം
സാംസ്കാരികമായ പൈതൃകത്തിന്റെ പേരിലാണ് ഉബ്സുനുർ ഹോളോ പ്രശസ്തമായത്,ഒപ്പം ഇതാണ് മദ്ധ്യേഷയിലെ ഏറ്റവും പ്രധാനപ്പെട്ട ഇടം, കാരണം ഈ ഇടത്തിന്റെ വായിച്ചെടുത്തു പൂർത്തിയാകാത്ത പുരാവസ്തുശാസ്ത്രവും, പ്രധാനമായി മദ്ധ്യകാലഘട്ടത്തേയും,  ബുദ്ധ ക്ഷേത്രങ്ങളുടേയും,അവശിഷ്ടങ്ങളായ ശവകല്ലറകളായ മൺകോട്ടകളും, കല്ലുകളിലെ കൊത്തുപണികളും, കല്ല് ശിൽപ്പങ്ങളും,  മാണ്. 20,000 ശവകല്ലറകളായ മൺകോട്ടകളവിടെയുണ്ട്, അതിലെ പലതും എജിപ്ഷ്യൻ പിരമിഡുകളേക്കാളും കാലപ്പഴക്കം വന്നവയാണ്.

1995-ലാണ് ലോക പൈതൃകസ്ഥാനത്തിനായി ഉബ്സുനുർ ഹോളോ -യോ മദ്ധ്യേഷ്യയിലെ ഏറ്റവും വലിയ സമഗ്രമായ നീർമറി പ്രദേശമായി നോമിനേറ്റ് ചെയ്തത്.മദ്ധ്യേഷ്യയിൽ, സ്കിത്ത്യൻസ്, ടർക്ക്സ, ഹൻസ് തുടങ്ങിയ നാടോടി സമുഹങ്ങളിൽ നിന്ന് 40,000 പുരാവസ്തു ഇടങ്ങൾ കണ്ടെത്തിയിട്ടുണ്ട്.

## ജന്തു ജീവിതം

ഉബ്സുനുർ ഗർത്തം മങ്കോളിയയുടേയും, റഷ്യയുടേയും അതിരിൽ 10,000 കിലോമീറ്റർ സ്കൊയർ വലിപ്പത്തിൽ വ്യാപിച്ചുകിടക്കുന്നു.കൂടാതെ ഇത് വ്യത്യസ്തമായ കാലാവസ്ഥകളടങ്ങുന്ന ഒരു ഇടമാണ്, ഇവിടെ വ്യത്യസ്ത ഇടങ്ങളിലായി, ഗ്ലേഷ്യറുകളും ആൽപ്പൈൻ തുന്ദ്ര, സബ് ആൽപ്പൈൻ മിഡോവ്സ്, ടൈഗ എന്നീ കാലവസ്ഥകൾ കാണപ്പെടുന്നു.

സൈബിരിയയിലേയും, മദ്ധ്യേഷയിലുമായയുള്ള ഉബ്സുനുറിന്റെ സ്ഥാനമടങ്ങുന്ന ഭുപ്രദേശത്തെ ഫ്ലോറയും, ഫോണയും, ഉയർന്ന ജൈവവൈവിധ്യമുള്ള ഇടമാണ്.ഈ മലനിരകളിലും, തുന്ദ്ര പ്രദേശത്തുമായി സൈബീരിയൻ റോ മാനും, ആൽറ്റൈ സ്നോകോക്കും ആണ് അധിവസിക്കുന്നത്.അപകടകാരിയല്ലാത്ത ഹിമകരടിയും ഇവിടെയുണ്ട്.ടൈഗ പ്രദേശത്ത് കാസ്പിൻ റെഡ് ഡിയർ,ലിന്ക്സ്, വുൾവെറിൻ എന്നിവ ജീവിക്കുന്നു.359തരത്തിലുള്ള പക്ഷിജാലങ്ങൾ ഇവിടെയുണ്ട്, അതുകൊണ്ടുന്നെ ഈ ഉബ്സുനുർ ഗർത്തം സംരക്ഷിക്കപ്പെട്ട ഒരിടമാണ്.പല പ്രാചീന ജന്തുജീവജാലങ്ങളുടേയും, നാശം ഇവിടെയാണെന്നതിന്റെ തെളിവുകളും കണ്ടെത്തിയിട്ടുണ്ട്.

## Notes

വർഗ്ഗം:മംഗോളിയയിലെ ലോകപൈതൃകകേന്ദ്രങ്ങൾ
മരേഷ

ഇസ്രയേലിന്റെ തെക്ക് താഴ്ന്ന പ്രദേശത്തെ പൗരാണിക നഗരമാണ്‌ **ടെൽ മരേഷ**()മരീസ(ماريسا the Arabized form), .ബ്രിട്ടീഷ് പുരാവസ്തു ശാസ്ത്രജ്ഞനായ ബ്ലിസ്സും മകലിസ്റ്റെറുമാണ്‌ ഇവിടെ ആദ്യമായി ഖനനം നടത്തിയത്.പലസ്തീൻ എക്സ്സ്പ്ലൊറേഷൻ ഫണ്ടാണ്‌ ഇത് നടതിയത്.ഇസ്താംബുൾ ആർക്കിയോളജി മ്യൂസിയത്തിലാണ്‌ ഭൂരിഭാഗം ഇവിടെ നിന്ന് കിട്ടിയ സാധനങ്ങൾ സൂക്ഷിച്ചിട്ടുള്ളത്.ബെറ്റ് ഗുവ്രിൻ-മരേഷ ദേശീയ പാർക്കിന്റെ ഭാഗമായി ഇവിടെ സംരക്ഷിക്കുന്നു.യുനെസ്ക്കോ ഇവിടം ലോക പൈതൃക കേന്ദ്രമായി തീരഞ്ഞെടുത്തു.

## ചരിത്രം
ഇരുമ്പ് യുഗം മുതൽ ഹെല്ലെനിസ്റ്റിക് കാലഘട്ടം വരെ ജുദഹിലെ നഗരങ്ങളിൽ ഒന്നായിരുന്നു മെരേഷ ആദ്യ കാലഘട്ടത്തിൽ.പ്രാചീന ഇസ്രലിറ്റെസ് ഇവിടം പിടിച്ചെടുത്തു.ജൊഷുവ(Joshua) പുസ്തകത്തിൽ പറയുന്നു.ബുക്ക് ഓഫ് ക്രോണിക്കിൽസ് റെഹോബോയം രാജാവിന്റെ കോട്ട്കെട്ടിയതിനെ പറ്റി പരാമർശിക്കുന്നു .ബി.സി ആറാം നൂറ്റാണ്ടിൽ സെഡെകിയഹിന്റെ വിപ്ലവം ബാബിലോണിയൻ രാജാവായ നെബുക്ക്ദ് നെസ്സാർ രണ്ടാമനെതിരെ നടത്തുകയുംജൂദിയൻ രാജഭരണം പിടിച്ചടക്കുകയും ചെയ്തു.ധാരാളം നിവാസികളെ പുറത്താക്കുകയും ചെയ്തു.ഇങ്ങനെ മരേഷ അവസാനിക്കുകയും ജൂദ നഗരമാവുകയും ചെയ്തു.

ഈ സംഭവങ്ങൾക്ക് ശേഷം തെക്ക് താമസിച്ചിരുന്ന ഡെഡ്(Dead) കടൽ നിവാസികളായ എഡോമിറ്റെസ് പേർഷ്യൻ ഭരണത്തിൻ നിന്നും ഇവിടെക്ക് കുടിയേറി.അങ്ങനെ ഹെല്ലെനിസ്റ്റിക് രാജാക്കന്മാർ ഈ പ്രദേശം ഭരിക്കാൻ തുടങ്ങി(6-1 ബി.സി വരെ) മെരേഷ ഇതിന്റെ ചെറിയ ഒരു ഭാഗമായൈ ഇഡുമിയ.എഡോമിറ്റെസ് നഗരത്തിലെ പ്രധാന നഗരമായി മരേഷ ഉയർന്ന് വന്നു.ഈ സമയം അലക്സാണ്ടർ ഇവിടം കീഴടക്കി.വിരമിച്ച് ഗ്രീക്ക്-പടയാളികൾ ഇവിടം താമസിക്കാൻ ആരംഭിച്ചു.മരേഷ ഹെല്ലെനിസ്റ്റിക് നഗരമായി ഗ്രീകുകാർ നിറഞ്ഞു.സിഡൊണിയന്മാരും നബറ്റയിയൻസ് ഈ സംസ്ക്കാരത്തിന്റെ ഭാഗമായി ജീവിച്ചു..

## അവലംബം

## പുസ്തകങ്ങൾ
* Kloner, Amos, *Maresha Excavations Final Report I: Subterranean Complexes 21, 44, 70* (Jerusalem, Israel Antiquities Authority, 2003).
* Jacobson, D. M., *The Hellenistic Paintings of Marisa* (London, Palestine Exploration Fund, 2005).

## പുറത്തേയ്ക്കുള്ള കണ്ണികൾ
*Bet Guvrin-Maresha National Park  - official site
*Pictures of Maresha

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:ഇസ്രായേലിലെ നഗരങ്ങൾ
സൂസ

ഇറാനിലെ പാർഥിയ സാമ്രാജ്യത്തിന്റെയും,സെലിയൂസിഡ്, ആദ്യ പേർഷ്യൻ സാമ്രാജ്യം, ഇലമിറ്റെ എന്നിവിടങ്ങളിലെ പുരാതന നഗരമാണ്‌ **സൂസ** (; ഷൂഷ്; Hebrew ,ഷൂഷാൻ Σοῦσα ; , ഷുഷ്
.പുരാതന നിയർ ഈസ്റ്റിലെ ഏറ്റവും പ്രധാനപ്പെട്ട നഗരങ്ങളിൽ ഒന്നാണ്‌ ഇത്.സാഗ്രോസ് മലനിരകൾക്ക് താഴെ സ്ഥിതി ചെയ്യുന്നത്.ടൈഗ്രീസ് നദിക്ക് 250കിലോ മീറ്റർ കിഴക്കും കർഖേഹ് ഡെസ് നദികൾക്ക് മധ്യത്തിലുമാണ്‌ ഇത് സ്ഥിതി ചെയ്യുന്നത്.2015ൽ ഇവിടം യുനെസ്ക്കോ പൈതൃക കേന്ദ്രമായി തിരഞ്ഞെടുത്തു.

ആധുനിക ഇറാനിയൻ പട്ടണമായ ഷൂഷ് സ്ഥിതി ചെയ്യുന്നത് പുരാതന സൂസ പ്രദേശത്താണ്‌.ഇറനിലെ ഖുസെസ്താൻ പ്രവിശ്യയിലെ ഷൂഷ് രാജ്യത്തിന്റെ ഭരണ തൽസ്ഥാനമാണ്‌ ഷൂഷ്.2005ൽ ഇവിടത്തെ ജനസംഖ്യ 64,960 ആയിരുന്നു
.

## ചരിത്രം

പുരാതന നിയർ ഈസ്റ്റിലെ ഏറ്റവും പ്രധാനപ്പെട്ട നഗരങ്ങളിൽ ഒന്നാണ്‌ സൂസ. ചരിത്ര രചനകളിൽ വളരെ പുരാതന സുമേറിയൻ രേഖകളിൽ സൂസ പരാമർശിക്കപ്പെടുന്നു. എന്മെർക്കർ ആൻഡ് ദ ലോഡ് ഓഫ് അറാറ്റ(Enmerkar and the Lord of Aratta) ഇതിന്‌ ഒരു ഉദാഹരണമാണ്‌.ഹീബ്രൂ ബൈബിളിൽ സൂസയെ ഷൂഷാൻ എന്ന് പരാമർശിക്കുന്നു.നെഹെമിയൻ(Nehemiah) ,ഡാനിയൽ എന്നിവയിൽ ഓരോ തവണയും ഈ പ്രദേശത്തെ പരാമർശിക്കുന്നു.ധാരാളം പണ്ഡിതന്മാർ സ്റ്റാർ ഓഫ് ഡേവിഡിന്റെ ഒരു സ്ഥാനമായി പരിഗണിക്കുന്നു.ബുക്ക് ഓഫ് ജൂബിലീസിലും സൂസയെ പരാമർശിക്കുന്നു.

## ആർക്കിയോളജി

1836ൽ ഹെന്രി റവ്ലിൻസണും 1851ൽ എ.എച്ച്..ലയർഡും ഈ സ്ഥലത്തെ പറ്റി വിശദമായി പഠിച്ചു.വില്യം ലോഫ്റ്റുസ് മികച്ച രീതിയിൽ ഖനനം നടത്തുകയും ഈ സ്ഥലം സൂസയാണെന്ന് തിരിച്ചറിയുകയും ചെയ്തു.

ജാക്ക്വസ് ഡി മോർഗൻ 1897 മുതൽ 1911 വരെ ഇവിടെ വലിയ രീതിയിൽ ഖനം നടത്തി.ഇതിന്റെ തുടർച്ചയായി റൊണാൾഡ് ഡി മെക്ക്വെനെം 1914 ഒന്നാം ലോക യുദ്ധ കാലം വരെ പഠനങ്ങൾ നടത്തി.മെക്ക്വെനെമിന്റെ നേതൃത്വത്തിൽ ഫ്രഞ്ച് യുദ്ധത്തിനു ശേഷം പ്രവർത്തനങ്ങൾ തുടരുകയു രണ്ടാം ലോകയുദ്ധ കാലം വരെ നീണ്ട് നിൽക്കുകയും ചെയ്തു

.1946 മുതൽ റോമൻ ഘ്രിഷ്മന്റെ നേതൃത്വത്തിൽ ഖനനം പുനരാരംഭിച്ചു.1970കളിൽ ജീൻ പെരറ്റിന്റെ നേതൃത്വത്തിൽ ഖനനം തുടർന്നു.

## അവലംബം

## പുറത്തെക്കുള്ള കണ്ണികൾ

*Susa 
*Livius.org pictures of Susa 
*Aerial views of Susa 
*Susa City Home Page 
*Digital Images of Cuneiform Tablets from Susa - CDLI 
*Hamid-Reza Hosseini, ''Shush at the foot of Louvre'' (*Shush dar dāman-e [[Louvre]]*), in Persian, Jadid Online, 10 March 2009.
*Audio slideshow at Jadidonline.com (6&nbsp;min 31&nbsp;sec)
*

വർഗ്ഗം:ഇറാനിലെ നഗരങ്ങൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ
ഇസ്ലാമിക് റിപ്പബ്ലിക് ഓഫ് ഇറാൻ റെയിൽവേയ്സ്

ഇറാൻ സർക്കാരിന്റെ ഉടമസ്ഥതയിലുള്ള പൊതുമേഖല സ്ഥാപനമാണ് **ഇസ്ലാമിക് റിപ്പബ്ലിക് ഓഫ് ഇറാൻ റെയിൽവേയ്സ്** (Persian: شركت راه آهن جمهوری اسلامی ایران).

## ചരിത്രം
1887-ൽ നാസിർ അൽ-ദിൻ ഷായുടെ കാലത്ത് തെക്കൻ ടെഹ്രാനിൽ കുതിരകൾ വലിക്കുന്ന മീറ്ററ് ഗേജ് റെയിൽവേ ഉണ്ടായിരുന്നു. പിന്നീട് ഇത് ആവിയന്ത്രമാക്കി. 8.7 കി.മീ ദൂരമുണ്ടായിരുന്ന ഈ പാത 1952-ൽ നിർത്തലാക്കി.  

## ഇതും കാണുക
* Iranian railway industry
* Rah Ahan FC
* Railway stations in Iran
* DESA diesel
* Tehran Metro

## അവലംബം

## പുറം കണ്ണികൾ
*  Official Map 
*  Official Website 
*  Ministry of transportation website 
* Raja website 
*  North–South corridor 
*  Unofficial website
*  2005 update on status of Iran's railways
;Videos
* Iran Railways - Part I Part II - Part III - PressTV documentary

വർഗ്ഗം:ഇറാനിലെ റെയിൽ ഗതാഗതം
ഡേവിസ് കപ്പ്

പുരുഷ വിഭാഗം ടെന്നീസിന്  അന്താരാഷ്ട്ര തലത്തിൽ നൽകുന്ന കപ്പ് ആണ് ഡേവിസ് കപ്പ് എന്നറിയപ്പെടുന്നത്. അന്താരാഷ്ട്ര 
ടെന്നീസ് ഫെഡറേഷൻ  നടത്തുന്നത് ഇതിൽ 150-ലധികം രാജ്യങ്ങളിൽ നിന്നുള്ള ടീമുകൾ തമ്മിൽ വർഷം തോറും മത്സരിക്കുന്നു. ഇത് ലോകത്തിലെ ഏറ്റവും വലിയ വാർഷിക ടീം സ്പോർട്‌സ് മത്സരമായി മാറിയിരിക്കുന്നു. സംഘാടകർ ഇതിനെ "ടെന്നീസ് ലോക കപ്പ്" എന്നും വിജയികളെ ലോക ചാമ്പ്യന്മാർ എന്നും വിളിക്കുന്നു.  പരാജയപ്പട്ടവർ പുറത്താകുന്ന തരത്തിലുള്ള കനോക്ക് ഔട്ട് ഫോർമാറ്റിലാണ് രാജ്യങ്ങൾ തമ്മിൽ ഈ അന്താരാഷ്ട്ര കപ്പിന് വേണ്ടിയുള്ള മത്സരം നടക്കുന്നത്.1900 ൽ ബ്രിട്ടണും അമേരിക്കയും തമ്മിലാണ് ഈ മത്സരം തുടങ്ങിയത്. 2015 വരെയുള്ള കണക്ക് പ്രകാരം 125 രാജ്യങ്ങൾ ഡേവിസ് കപ്പ് മത്സരത്തിൽ പങ്കെടുത്തു. 2023 ആയപ്പോഴേക്കും 155 രാജ്യങ്ങൾ മത്സരത്തിൽ പങ്കെടുത്തു.

## അവലംബം
വർഗ്ഗം:ടെന്നീസ് ടൂർണമെന്റുകൾ
ഇത്സുകുഷീമ ക്ഷേത്രം

ജപ്പാനിലെ ഹിരോഷിമ പ്രവിശ്യയിലുള്ള ഇത്സുകുഷീമ ദ്വീപിൽ സ്ഥിതിചെയ്യുന്ന ഒരു ഷിന്റോ ക്ഷേത്രമാണ് **ഇത്സുകുഷീമ ക്ഷേത്രം** (Japanese: 厳島神社 *Itsukushima-jinja*).  ഇവിടത്തെ ഒഴുകുന്ന ടോറി ഗേറ്റ് ആണ് ഏറ്റവും പ്രസിദ്ധം. ഒരു യുനെസ്കൊ ലോകപൈതൃക കേന്ദ്രം കൂടിയാണ് ഈ ക്ഷേത്ര സമുച്ചയം. ഇവിടത്തെ പല നിർമ്മിതൈകളും ജപ്പാനിന്റെ "നാഷണൽ ട്രെഷർസ്" പട്ടികയിൽ ഉൾപ്പെടുത്തിയിട്ടുണ്ട്. ചരിത്രത്തിൽ നിരവധി തവണ ഈ ക്ഷേത്രം നശിപ്പിക്കപ്പെട്ടിട്ടുണ്ട്. 6-ആം നൂറ്റാണ്ടിലാണ് ഇവിടെ ആദ്യമായി ക്ഷേത്രം പണികഴിപ്പിച്ചത് എന്ന് കരുതപ്പെടുന്നു. നാം ഇന്നുകാണുന്ന ക്ഷേത്രം 16-ആം നൂറ്റാണ്ടിന്റ മധ്യത്തിൽ പണിതതാണ്. ഉൾക്കടലിൽ തൂണുകൾ ആഴ്ത്തിവെച്ച് അതിന്മേലാണ് ക്ഷേത്രം പണിതീർത്തിരിക്കുന്നത്. അതിനാൽ തന്നെ ഇത് ജലപ്പരപ്പിൽ ഒഴുകുന്നതുപോലെയുള്ള പ്രതീതി സൃഷ്ടിക്കുന്നു.

ഇവിടത്തെ റ്റോറി ഗേറ്റ് വിനോദസഞ്ചാരികളുടെ ഒരു പ്രധാന ആകർഷണമാണ്. പരമ്പരാഗത ശൈലിയിൽ പണിതീർത്ത കവാടങ്ങളാണ് റ്റോറി(''Torii'') എന്നറിയപ്പെടുന്നത്. 1875ലാണ് നാം ഇന്നു കാണുന്ന കവാടം പണിതീർത്തത്. 16 മീറ്ററാണ് ഇതിന്റെ ഉയരം. കേടുപാടുകടെ അതിജീവിക്കുന്ന കർപ്പൂര മരത്തിന്റെ തടിയാണ് ഇതിന്റെ നിർമ്മാണത്തിൽ ഉപയോഗിച്ചിരിക്കുന്നത്. വേലിയേറ്റ സമയത്ത് ഇത് വെള്ളത്താൽ ചുറ്റപെടുന്നു. ഈ സമയത്ത് ഈ കവാടം ജലത്തിൽ പൊങ്ങികിടക്കുന്നപോലെയാണ് കാണപ്പെടുന്നത്. വേലിയിറക്ക സമയത്ത് വെള്ളം പൂർണമായും പിൻ വാങ്ങുകയും, കവാടത്തിന്റ് അടിത്തട്ട് വരെ കാൽനടയായി ചെന്നെത്താൻ സാധിക്കുന്നതുമാണ്.

ഷിന്റോ മതവിശ്വാസപ്രകാരം, സമുദ്രത്തിന്റെയും, കൊടുങ്കാറ്റിന്റെയും ദേവനായ സുസ്സാനൊ മിക്കൊത്തൊ-യുടെ(Susano-o no Mikoto) മൂന്ന് പുത്രിമാരും, സൂര്യദേവതയായ [അമെത്തരാസുവിന്റെ] സഹോദരനുമാണ് ഈ ക്ഷേത്രത്തിലെ പ്രധാന ആരാധനാമൂർത്തികൾ.


==അവലംബം==


==പുറത്തേയ്ക്കുള്ള കണ്ണികൾ==

*[http://whc.unesco.org/en/list/776 UNESCO World Heritage description]
*[http://www.miyajima-wch.jp/index_e.html Official Website of Miyajima Tourism] 
*[http://www.gojapango.com/travel/miyajima_travel.html Miyajima]  Guide including Itsukushima Shrine
*[National Archives of Japan: Itsukushima kakei 

വർഗ്ഗം:6-ആം നൂറ്റാണ്ടിലെ ആരാധനാലയങ്ങൾ
വർഗ്ഗം:ജപ്പാനിലെ ക്ഷേത്രങ്ങൾ
ദൌളാധർ എക്സ്പ്രസ്സ്‌

ഇന്ത്യയുടെ തലസ്ഥാനമായ ഡൽഹി മുതൽ പഞ്ചാബിലെ പതൻകോട്ട് വരെ സർവീസ് നടത്തുന്ന ഇന്ത്യൻ റെയിൽവേയുടെ ട്രെയിനാണ് ട്രെയിൻ നമ്പർ 14035 / 14036 ദൌളാധർ എക്സ്പ്രസ്സ്‌. ഉത്തരേന്ത്യയിലാണ് ഈ ട്രെയിനിൻറെ സഞ്ചാര പാത. ഡൽഹിയിൽനിന്നും പഞ്ചാബിലേക്കുള്ള യാത്രക്കാരും പഞ്ചാബിൽനിന്നും ഡൽഹിയിലേക്കുള്ള യാത്രക്കാരും വളരെയധികം ഉപയോഗിക്കുന്ന ട്രെയിനാണ് ദൌളാധർ എക്സ്പ്രസ്സ്‌.

## സമയക്രമപട്ടിക
ട്രെയിൻ നമ്പർ 14035 ദൌളാധർ എക്സ്പ്രസ്സ്‌ ഡൽഹി മുതൽ പതൻകോട്ട് വരെ ആഴ്ച്ചയിൽ 3 ദിവസം (തിങ്കൾ, ബുദ്ധൻ, വെള്ളി) സർവീസ് നടത്തുന്നു.

ട്രെയിൻ നമ്പർ 14035 ദൌളാധർ എക്സ്പ്രസ്സിനു ഡൽഹിക്കു ശേഷം ഡൽഹി കിഷൻഗൻജ് (2 മിനിറ്റ്), ശകുർബസ്തി (2 മിനിറ്റ്), ബഹദൂർഗർ (2 മിനിറ്റ്), രോഹ്തക് ജങ്ഷൻ (2 മിനിറ്റ്), ജിന്ദ് ജങ്ഷൻ (3 മിനിറ്റ്), നർവാന ജങ്ഷൻ (2 മിനിറ്റ്), ജഖൽ ജങ്ഷൻ (2 മിനിറ്റ്), ലെഹറ ഗാഗ (2 മിനിറ്റ്), സുനം (2 മിനിറ്റ്), സംഗ്രൂർ (2 മിനിറ്റ്), ധുരി ജങ്ഷൻ (10 മിനിറ്റ്), മലർകോട്ല (2 മിനിറ്റ്), ലുധിയാന ജങ്ഷൻ (10 മിനിറ്റ്), ജലന്ദർ കന്റ് (5 മിനിറ്റ്), ടണ്ട ഉർമർ (2 മിനിറ്റ്), ദാസുയ (2 മിനിറ്റ്), മുകേരിയൻ (2 മിനിറ്റ്), പതൻക്കോട്ട് എന്നീ സ്റ്റോപ്പുകളാണ് ഉള്ളത്.

ട്രെയിൻ നമ്പർ 14036 ദൌളാധർ എക്സ്പ്രസ്സ്‌ പതൻകോട്ട് മുതൽ ഡൽഹി വരെ ആഴ്ച്ചയിൽ 3 ദിവസം (ചൊവ്വ, വ്യാഴം, ശനി) സർവീസ് നടത്തുന്നു.

ട്രെയിൻ നമ്പർ 14036 ദൌളാധർ എക്സ്പ്രസ്സിനു പതൻകോട്ടിനു ശേഷം മുകേരിയൻ (2 മിനിറ്റ്), ദാസുയ (2 മിനിറ്റ്), ടണ്ട ഉർമർ (2 മിനിറ്റ്), ജലന്ദർ കന്റ് (5 മിനിറ്റ്), ലുധിയാന ജങ്ഷൻ (10 മിനിറ്റ്), മലർകോട്ല (2 മിനിറ്റ്), ധുരി ജങ്ഷൻ (10 മിനിറ്റ്), സംഗ്രൂർ (2 മിനിറ്റ്), സുനം (2 മിനിറ്റ്), ലെഹറ ഗാഗ (2 മിനിറ്റ്), ജഖൽ ജങ്ഷൻ (3 മിനിറ്റ്), നർവാന ജങ്ഷൻ (2 മിനിറ്റ്), ജിന്ദ് ജങ്ഷൻ (5 മിനിറ്റ്), രോഹ്ടക് ജങ്ഷൻ (5 മിനിറ്റ്), ബഹദൂർഗർ (2 മിനിറ്റ്), നന്ഗ്ലോയ് (2 മിനിറ്റ്), ശകുർബസ്തി (2 മിനിറ്റ്), ഡൽഹി കിഷൻഗൻജ് (2 മിനിറ്റ്), ഡൽഹി എന്നീ സ്റ്റോപ്പുകളാണ് ഉള്ളത്.

## അവലംബം

## കുറിപ്പുകൾ

വർഗ്ഗം:ഇന്ത്യയിലെ യാത്രാതീവണ്ടികൾ
ചമ്പനീർ-പാവഗഢ് പുരാവസ്തു പാർക്ക്

ഗുജറാത്തിലെ പഞ്ചമഹൽ ജില്ലയിൽ സ്ഥാപിതമായ ഒരു പുരാവസ്തു ഉദ്യാനമാണ് **ചമ്പനീർ-പാവഗഢ് പുരാവസ്തു പാർക്ക്.** യുനെസ്‌കോയുടെ ലോക പൈതൃക പട്ടികയിൽ ഇടം നേടിയിട്ടുള്ള ഈ പാർക്ക് ഗുജറാത്തിലെ ചരിത്രനഗരമായ ചാമ്പനീർ നഗരത്തിലാണ്. ഗുജറാത്ത്  ഭരണാധികാരയായിരുന്ന സുൽത്താൻ മഹ്മൂദ് ബെഗഡയാണ് ചാമ്പനീർ സ്ഥാപിച്ചത്.
കോട്ടകളും പുരാതന കെട്ടിടങ്ങളും അടങ്ങുന്ന ഈ ലോകപൈതൃക ഉദ്യോനം സ്ഥിതിചെയ്യുന്നത് പാവഗഢ് മലനിരകളിലാണ്. ഇത് പിന്നീട് ചാമ്പനീർ പട്ടണം വരെ നീട്ടുകയായിരുന്നു.

കോട്ടകളും കൊട്ടാരങ്ങളും പുരാതന കെട്ടിടങ്ങളും അടങ്ങുന്ന ഈ ലോകപൈതൃക ഉദ്യോനം സ്ഥിതിചെയ്യുന്നത് പാവഗഢ് മലനിരകളിലാണ്. ഇത് പിന്നീട് ചാമ്പനീർ പട്ടണം വരെ നീട്ടുകയായിരുന്നു. തമ്ര യുഗത്തിലെ (കോപ്പർ-ചെമ്പു യുഗം) സ്ഥലങ്ങൾ പോലുള്ള പുരാവസ്തു, ചരിത്ര,സാംസ്‌കാരിക പൈതൃക സ്മാരകങ്ങൾ നിറഞ്ഞ ഈ പ്രദേശം 16ആം നൂറ്റാണ്ടിലെ ഗുജറാത്തിന്റെ തലസ്ഥാന നഗരമായിരുന്നു. 
8ആം നൂറ്റാണ്ട് മുതൽ 14ാം നൂറ്റാണ്ടു വരെയുള്ള 
കൊട്ടാരങ്ങൾ, പ്രവേശന കവാടങ്ങൾ, പുരാതന കമാനങ്ങൾ, മസ്ജിദുകൾ, ശവകുടീരങ്ങൾ. ക്ഷേത്രങ്ങൾ, പാർപ്പിട യോഗ്യമായ കെട്ടിടസമുച്ഛയങ്ങൾ, കാർഷിക ഘടനകളായ കിണറുകൾ, ജലസംഭരണികൾ എന്നിവയാണ് ഇവിടത്തെ ആകർഷണം. 

പാവഗഢ് മലയുടെ 800 മീറ്റർ ഉയരത്തിൽ സ്ഥിതിചെയ്യുന്ന പ്രധാന ഹിന്ദു ക്ഷേത്രമാണ് കൽക മാതാ ക്ഷേത്രം. വർഷം മുഴുവൻ നിരവധി തീർത്ഥാടകരാണ് ഈ ക്ഷേത്രത്തിൻ സന്ദർശനം നടത്തുന്നത്. 

15ആം നൂറ്റാണ്ടിന്റെ തുടക്കം മുതൽ 16ആം നൂറ്റാണ്ടു വരെയുള്ള ഹിന്ദു മുസ്്‌ലിം സംസ്‌കാരങ്ങളുടെയും വാസ്തുവിദ്യയുടേയും സംക്രമണം ഇവിടെ രേഖപ്പെടുത്തിവെച്ചിട്ടുണ്ട്. മുഖൾ കാലഘട്ടത്തിന് മുൻപുള്ള ഈ നഗരം ഇന്നും വലിയ മാറ്റങ്ങൾ കൂടാതെ നിലനിൽക്കുന്നുണ്ട്. 2004ലാണ് ഈ ചരിത്ര സമാരക ഉദ്യാനം യുനെസ്‌കോയുടെ ലോക പൈതൃക പട്ടിക സ്ഥാനംനേടിയത്.

## ചരിത്രം
1803ൽ ബ്രിട്ടീഷ് ഭരണകാലത്ത് ഇവിടെ വെറും 500 പേർ മാത്രമാണ് വസിച്ചിരുന്നതെന്നാണ് രേഖപ്പെടുത്തപ്പെട്ടിട്ടുള്ളത്. നശിച്ച് കൊണ്ടിരുന്ന ഈ നഗരത്തെ ബ്രിട്ടീഷുകാർ പിന്നീട് പരുത്തിയുടെ വലിയ കയറ്റുമതി കേന്ദ്രമാക്കി മാറ്റുകയായിരുന്നു. 

## സ്മാരകങ്ങൾ
മസ്ജിദുകൾ, ക്ഷേത്രങ്ങൾ, ധാന്യപ്പുര, ശവകുടീരങ്ങൾ, കിണറുകൾ, മതിലുകൾ, മട്ടുപ്പാവുകൾ തുടങ്ങി വ്യത്യസ്ത തരത്തിലുള്ള 11 നിർമ്മാണങ്ങളാണ് ചാമ്പനീർ-പാവഗഢിൽ ഉള്ളത്. സ്മാരകങ്ങൾ അധികവും പാവഗഢ് മലക്ക് ചുറ്റുമായാണ് സ്ഥിതിചെയ്യുന്നത്. ഹെറിറ്റേജ് ട്രസ്റ്റ് ഓഫ് ബറോഡയുടെ കണക്കുപ്രകാരം 114 സ്മാരകങ്ങളാണ് ഈ പ്രദേശത്തുള്ളത്. ഇവയിൽ 39എണ്ണം മാത്രമാണ് ആർക്കിയോളജിക്കൽ സർവേ ഓഫ് ഇന്ത്യ പരിപാലിക്കുന്നത്.   

പ്രമാണം:Jain temple 04.jpg|പാവഗഢിലെ ഒരു ജൈന ക്ഷേത്രം
പ്രമാണം:CHAMPNER GUJARAT.JPG|ജമ മസ്ജിദ്‌
പ്രമാണം:General view of the Nagina Masjid, Champaner.jpg|നഗിന മസ്ജിദ്, ചാമ്പനീർ, 1885
പ്രമാണം:Top of Pavadagh hill.JPG|പാവഗഢ് മല

## ചിത്രശാല

File:Lili Gumbaz Masjid Champaner 01.JPG|ലിലി ഗംബാസ് മസ്ജിദ്
File:Kevda Masjid 07.jpg|കേവാദ മസ്ജിദ്
File:Sahar ki Masjid, champaner, Gujarat.JPG|ശഹർ കി മസ്ജിദ്
File:Champaner eastern gate.jpg|കിഴക്കേ കോട്ടവാതിൽ
File:Champaner citadel walls.jpg|കോട്ടമതിലുകൾ
Rukmini Devi ji Temple.jpg|രുക്മിണിദേവി ക്ഷേത്രം

## അവലംബങ്ങൾ

വർഗ്ഗം:ഗുജറാത്തിലെ ചരിത്രസ്മാരകങ്ങൾ
യാക്കുഷീമ

ജപ്പാനിലെ  കാഗോഷീമാ പ്രിഫെക്ചറിലെ ഒരു ദ്വീപാണ് **യാക്കുഷീമ** . ഒസൂമി ദ്വീപുകളുടെ ഗണത്തിൽ പെടുന്ന ഒന്നാണ് ഇത്. 504.88&nbsp;km² വിസ്തൃതിയുള്ള ഈ ദ്വീപിൽ 13,178ത്തോളം ആളുകൾ അധിവസിക്കുന്നു. കാഗോഷീമയിൽനിന്നും ജലമാർഗ്ഗം ഈ ദ്വീപിൽ എത്തിച്ചേരാൻ സാധിക്കും. വായുമാർഗ്ഗം യാക്കുഷീമ വിമാനത്താവളത്തിലും  എത്താം.  യുനെസ്കോയുടെ ഒരു ലോകപൈതൃകകേന്ദ്രം കൂടിയാണ് ഈ ദ്വീപ്.

വർഗ്ഗം:ജപ്പാനിലെ ദ്വീപുകൾ
ആംസ്ട്രോങ്ങ് പരിധി

37 ° സി (98.6 ° F): മിക്കപ്പോഴും ആംസ്ട്രോങ്ങിന്റെ വരി വിളിക്കപ്പെടും ആംസ്ട്രോങ് പരിധി,, വെള്ളം മനുഷ്യ ശരീരത്തിന്റെ സാധാരണ താപനില തിളച്ചു എന്ന് (0.0618 അന്തരീക്ഷം അല്ലെങ്കിൽ 6.3 kPa (1.9 inHg)) അതിനാൽ കുറഞ്ഞ ഒരു അന്തരീക്ഷമർദ്ദം ഉളവാക്കുന്നു എന്ന് ഉയരത്തിൽ ആണ് . ഇത് Randolph ഫീൽഡ് ടെക്സസിലെ 1947 ൽ ബഹിരാകാശ മെഡിസിനിൽ അമേരിക്കൻ എയർഫോഴ്സ് വകുപ്പ് സ്ഥാപിച്ച ഹാരി ജോർജ് ആംസ്ട്രോങ്, പേരിലാണ്. പഴയത് മനുഷ്യർ ഏത് അപ്പുറം ഉയരത്തിൽ പദം [കുറിപ്പ് 1] ആംസ്ട്രോങ് ഈ പ്രതിഭാസം തിരിച്ചറിയാൻ ആദ്യമായി നിലനിൽക്കാൻ കഴിയില്ല ഒരു unpressurized ചുറ്റുപാടുകളിൽ. [1] ഭൂമിയുടെ, ഉയരത്തിൽ വിവിധ 18.900 നും 19.350 മീറ്റർ (62,000 ഉം 63.500 കാൽ, അല്ലെങ്കിൽ ഏകദേശം 12 മൈൽ (10 എൻഎംഐ)) തമ്മിലുള്ള എന്ന് റിപ്പോർട്ട് ചെയ്യപ്പെട്ടിട്ടുണ്ട്.
ബാൽബെക്ക്

ലെബനന്റെ ബെഖാ താഴ്വരയിൽ ലിറ്റനി നദിയുടെ കിഴക്ക് ആന്റി ലെബനൻ താഴ്വരയിലുള്ള കുന്നിലുള്ള ഒരു പട്ടണമാണ്‌ **ബാൽബെക്ക്** (), ബാ‘അൽബെക്ക്, ബാൽബെക്/ബാൽബേക്ക്, ബൽബെക്ക് ,. ബൈറൂട്ടിൽ നിന്ന് വടക്ക് കിഴക്കായി 85 കിലോമീറ്റർ(53 മൈൽ) ദൂരവും ഡമാസ്ക്കസ്സിന്റെ വടക്ക് 75 കിലോമീറ്റർ (47 മൈൽ)ദൂരവും ഇവിടേക്ക് ഉണ്ട്. ഹെസ്ബൊല്ലഹ് പ്രസ്ഥാനത്തിന്റെ ശക്തമായ സാനിധ്യമുള്ള ഈ പ്രദേശത്ത് ഷിയ മുസ്ലീങ്ങളാണ്‌ കൂടുതൽ. ബാൽബെക്ക് ഇന്റെർനാഷണൽ ഫെസ്റ്റിവൽ ഇവിടെ വർഷം തോറും നടക്കുന്നു.

പൗരാണിക കാലം മുതൽ തന്നെ ഗ്രീക്ക്, റോമൻ ബന്ധങ്ങൾ ഇവിടെയുണ്ട്. ഹെലിയോപോളിസ് എന്നാണ്‌ ഇത് അറിയപ്പെടുന്നത്. ലബനിൽ ഏറ്റവും നന്നായി സംരക്ഷിക്കപ്പെടുന്ന റോമൻ നിർമ്മിതികളിൽ ഒന്നാണ്‌ ഇവിടം. അവയിൽ റോമൻ സാമ്രാജ്യത്തിന്റെ ഏറ്റവും വലിയ ക്ഷേത്രവും ഉൽപ്പെടുന്നു. ജൂപ്പിറ്റർ, വീനസ്, ബെക്ഖുസ് എന്നീ ദെവന്മാരും കാനാനിറ്റെസ് ദേവന്മാരായ ഹദാദും അറ്റർഗറ്റിസും മറ്റ് യുവദേവന്മാരും ഇവിടെ ആരാധിക്കുന്നു. ഇവിടങ്ങളിലെ മാതൃകകളിലും രൂപ രേഖകളിലും പ്രാദേശിക സ്വാധീനം വലുതാണ്‌. ഇവ ക്ലാസിക് റോമൻ മാതൃകയാണ്‌ സ്വീകരിച്ചിരിക്കുന്നത്.

## ചരിത്രം
ടെൽ ബാൽബക്കിന്റെ മുകളറ്റം  വടക്കൻ ബേഖാ താഴ്വരയുടെ കിഴക്കാണ്‌ (), . ഇവിടങ്ങളിലെ തെളിവുകൾ വച്ച് ഏകദേശം 9000 വർഷങ്ങളുടെ തുടർച്ചയായ ജീവിതം ഇവിടെ നടക്കുന്നുണ്ട്. ഈ സ്ഥലം മതപരമായോ,വാണിജ്യപരമായോ എന്തെങ്കിലും വലിയ പ്രതേകതയൊ ഇല്ലായിരുന്നതിനാൽ ഈജിപ്ഷ്യൻ അസ്സീറിയൻ രേഖകളിൽ ഈ സ്ഥലത്തെ പരാമർശിക്കുന്നില്ല. അല്ലെങ്കിൽ മറ്റൊരു പേരിലാകാം പരാമർക്കിക്കുന്നത്. ജൂപിറ്റർ ദേവന്റെ ക്ഷേത്രം ചിലപ്പോൾ ആദ്യകാല ആരാധനയുടെ തെളിവാണ്‌. ഇസ്ലാമിക ഗ്രന്ഥങ്ങൾ അനുസരിച്ച് ഈ ക്ഷേത്ര സമുച്ചയം സോളമന്റെ കൊട്ടാരമാണ്‌. ദ്ജിന്ന്(Djinn) ആണ്‌ ഇത് നിർമ്മിച്ചത്. ഷേബ രജ്ഞിക്ക് വിവാഹ സമ്മാനമായാണ്‌ ഇത് നൽകിയത്. കാലക്രമത്തിൽ ഇവിടെ അലക്സാണ്ടർ ആക്രമിക്കുകയും ഗ്രീക്കുകാർ സ്വന്തമാക്കുകയും ചെയ്തു. മധ്യകാലഘട്ടത്തിൽ ഇവിടം മുസ്ലീം ഭരണാധികാരികൾ സ്വന്തമാക്കി. ഇന്ന് ഇത് ലബനന്റെ ഭാഗമാണ്‌.

## അവലംബം

## പുറത്തേക്കുള്ള കണ്ണികൾ

* Google Maps satellite view
* Panoramas of the temples at Lebanon 360  and Discover Lebanon
* .
* Archaeological research in Baalbek  from the German Archaeological Institute
* .
* Baalbeck International Festival
* Baalbek Railway Station (2006) at *Al Mashriq*

വർഗ്ഗം:ലെബനാനിലെ നഗരങ്ങൾ
പോമരൈൻ മുൾവാലൻ കടൽക്കാക്ക

പോമറെയിൻ മുൾവാലൻ സ്കുവയ്ക്ക് ഇംഗ്ലീഷിൽ  **pomarine skua**, **pomatorhine skua**,  **pomarine jaeger** എന്നു പേരുകളുണ്ട്*Stercorarius pomarinus* എന്നാണ് ശാസ്ത്രീയ നാമം.  ദേശാടന പക്ഷിയാണ്.

## രൂപ വിവരണം

പക്ഷിക്ക് 46- 67 സെ.മീ. നീളം, 110 – 138 സെ.മീ. കിറകു വിരിപ്പ്, 540 -920 ഗ്രം  തൂക്കം   തടിച്ച, വീതികൂടിയ ചിറകുള്ളപക്ഷിയാണ്. 
തലയും  കഴുത്തും മഞ്ഞകലർന്ന വെള്ള , കറുത്ത ഉച്ചി.  ചിറകിൽ വെള്ള നിറം. വാലിന്റെ നടുവിലെ രണ്ടു തൂവലുകൾക്ക് നീളം കൂടുതൽ.

## പ്രജനനം
നിലത്തുണ്ടാക്കുന്ന കുഴിയിൽ പുല്ല് ഉള്ളിൽ വെച്ചിട്ടുള്ള
 കൂട്ടിൽ 2 – 3 മുട്ടകളിടും. 
## തീറ്റ
മത്സ്യം, ചീഞ്ഞളിഞ്ഞ മാംസം, വ്ഹെറിയ പക്ഷികൾ, കർണ്ടു തിന്നുന്ന ജീവികൾ എന്നിവയാണ് ഭക്ഷണം. 
 


## അവലംബം

* 
Cited by 
* 
* 

## പുറത്തെ കണ്ണികൾ
* 
* 
* Pomarine Skua - Species text in The Atlas of Southern African Birds
*
ചെമ്പുവാലൻ പാറക്കിളി

റൂഫസ് ടെയിൽഡ് റോക്ക് ത്രഷ്  എന്ന് ആംഗലേയത്തിൽ അറിയപ്പെടുന്ന ചെമ്പുവാലൻ പാറക്കിളിയുടെ  ശാസ്ത്രീയ നാമം മോണ്ടിക്കോള സാക്സാടൈലിസ് *(Monticola saxatilis)* എന്നാണ്.മുമ്പ്  Rock thrush എന്നാണ് വിളിച്ചിരുന്നത്. സമുദ്ര നിരപ്പിൽ നിന്നും 1500 മീറ്ററിനും 4500 മീറ്ററിനും മദ്ധ്യേയുള്ള പാറകൾ നിറഞ്ഞ ചരൽക്കുന്നുകളിലും ജീർണ്ണിച്ച കോട്ടകൾക്ക് സമീപവും മലമ്പ്രദേശത്തെ തുറസ്സായ പറമ്പുകളിലുമാണ് ഇവയെ കാണാനാവുക.

## വിതരണം
യൂറോപ്പിന്റെ മദ്ധ്യഭാഗത്തേയും തെക്കു ഭാഗത്തേയും രാജ്യങ്ങളിലും വടക്കു കിഴക്കൻ ആഫ്രിക്കൻ രാജ്യങ്ങളിലും വടക്കു പടിഞ്ഞാറൻ ഏഷ്യൻ രാജ്യങ്ങളിലും കാണപ്പെടുന്ന ഈ പക്ഷിയെ ഇന്ത്യൻ ഉപഭൂഖണ്ഡത്തിൽ സാധാരണ കാണാറില്ല.

## പ്രത്യേകതകൾ
17 മുതൽ 20 സെന്റി മീറ്റർ വരെ നീളമുള്ള ഈ പക്ഷികൾക്ക് ഏകദേശം 37 മുതൽ 70 ഗ്രാം വരെ തൂക്കമുണ്ടാകും. ആൺ കിളികളുടെ തല ചാരം പുരണ്ട നീല നിറമുള്ളവയാണ്. ശരീരത്തിന്റെ താഴ്ഭാഗവും പുറത്തെ വാൽ ചിറകുകളും ഓറഞ്ച് നിറമുള്ളവയാണ്. ചിറകുകൾക്ക് കടും തവിട്ടു നിറവും മുതുകിൽ വെളുത്ത ഒരു അടയാളവും ഉണ്ടാകും. പെൺകിളികൾക്കും പ്രായപൂർത്തിയെത്താത്ത ആൺ കിളികൾക്കും ഉപരിഭാഗമെല്ലാം നരച്ച തവിട്ട് നിറത്തിലെ ചെതുമ്പലടയാളങ്ങളോടു കൂടിയതും ശരീരത്തിന്റെ താഴ്ഭാഗം ഇളം തവിട്ടുനിറത്തിലെ ചെതുമ്പലടയാളങ്ങളോടു കൂടിയതുമാണ്. പുറം വാൽച്ചിറകുകൾ ആൺകിളിയെപ്പോലെ തന്നെ ഓറഞ്ച് നിറത്തിലാണ് കാണുന്നത്. .

## ആഹാര രീതികൾ
ചെറുപ്രാണികളും പുൽച്ചാടികളും മണ്ണിരകളും പുഴുക്കളും ലാർവകളും ഒക്കെയാണ് ഇവയുടെ പ്രധാന ആഹാരം. ശൈത്യകാലത്ത് ചെറുപഴങ്ങളും പുൽവിത്തുകളും ഇവ ആഹാരമാക്കാറുണ്ട്. ഉയരമുള്ള പാറയ്ക്ക് മുകളിലോ കെട്ടിടാവശിഷ്ടങ്ങളിലോ നിവർന്നിരുന്നു ചുറ്റും വീക്ഷിക്കുകയും ഏതെങ്കിലും ചെറുപ്രാണി കണ്ണിൽ പെടുമ്പോൾ പെട്ടെന്ന് പറന്നുചെന്ന് കൊത്തിയെടുത്തു തിരിച്ചുവരികയുമാണ് പൊതുവായ ഇര തേടൽ സ്വഭാവം. ഇടയ്ക്കിടെ വാൽച്ചിറകുകൾ തുറന്നു കുടയുകയും കുമ്പിടുന്നതു പോലെ തല താഴ്ത്തുകയും ചെയ്യാറുണ്ട്.

## പ്രജനനം
പാറകളിലെ പൊത്തുകളിലും ചുവരുകളിലുമാണ് ചെമ്പുവാലൻ പാറക്കിളി കൂടൊരുക്കുന്നത്. ഒരു പ്രജനനകാലത്ത് സാധാരണ 5 മുതൽ 6 മുട്ടകൾ വരെ ഇടുന്നു. 12 മുതൽ 15 ദിവസം വരെയാണ് അടയിരിക്കൽ കാലം. മുട്ട വിരിഞ്ഞെത്തുന്ന കുഞ്ഞുങ്ങൾ 15 മുതൽ 18 ദിവസങ്ങൾക്കുള്ളിൽ പറക്കാറാകും. രണ്ടാഴ്ചക്കാലത്തോളം മുതിർന്ന പക്ഷികളുടെ സംരക്ഷണയിൽ സ്വയം ഇരതേടുന്ന പക്ഷികൾ പിന്നീട് സ്വതന്ത്രമായി വളരുന്നു.

## ആലപ്പുഴ ജില്ലയിലെ ഹരിപ്പാട്ട് കണ്ടെത്തിയ ചെമ്പുവാലൻ പാറക്കിളി(ആദ്യ ശൈത്യകാലത്തെ ആൺകിളി)യുടെ വിവിധ ചിത്രങ്ങൾ

Rufous-tailed Rock Thrush Monticola saxatilis - 1st winter male - Back.jpg|Rufous-tailed Rock Thrush Monticola saxatilis - 1st winter male
Rufous-tailed Rock Thrush Monticola saxatilis - 1st winter male - Front.jpg|Rufous-tailed Rock Thrush Monticola saxatilis - 1st winter male
Rufous-tailed Rock Thrush Monticola saxatilis - 1st winter male - Side 2.jpg|Rufous-tailed Rock Thrush Monticola saxatilis   - 1st winter male - Side 2
Monticola saxatilis MHNT.ZOO.2010.11.190.5.jpg |*Monticola saxatilis* 


## അവലംബം

*

## പുറത്തേക്കുള്ള കണ്ണികൾ
*Oiseaux Photos, map, text.
*Ageing and sexing (PDF; 1.2 MB) by Javier Blasco-Zumeta & Gerd-Michael Heinze 
*Handbook of the Birds of the World
*BirdGuides 
*Macaulay Library at Cornell Lab or Ornithology
*Mangoverde ; direct link here 
*ചെമ്പുവാലൻ പാറക്കിളി ഹരിപ്പാട്ടു പറന്നെത്തി...
*spotted the Rufous-tailed Rock Thrush 
*ചെമ്പുവാലൻ പാറക്കിളിയെ ഹരിപ്പാട് കണ്ടെത്തി
മക്ലി ഹിൽ

ലോകത്തിലെ ഏറ്റവും വലിയ ശവക്കല്ലറകളിൽ ഒന്നാണ്‌ **മക്ലി ഹിൽ**. എട്ട് കിലോമീറ്റർ ചുറ്റളവിൽ ഇത് സ്ഥിതി ചെയ്യുന്നു. കറാച്ചിയിൽ നിന്ന് ഏകദേശം 98 കിലോ മീറ്റർ ദൂരത്തിലുള്ള ഈ സ്ഥലത്ത് ഏകദേശം 125,000 പ്രാദേശിക ഭരണാധികാരികളുടെ ശവക്കല്ലറകളുണ്ട്‌. ഇവയോടൊപ്പം സൂഫി സന്യാസികളുടെയും മറ്റുള്ളവരുടെയും ശവക്കല്ലറകൾ ഇവിടെ കാണാ. പതിനേഴാം നൂറ്റാണ്ട് വരെ സിന്ധിന്റെ തലസ്ഥാനമായിരുന്ന തട്ട (Thatta)യുടെ അതിർത്തി പ്രദേശമായിരുന്നു ഇവിടം. ഇന്നത്തെ പാകിസ്താനിലെ തെക്ക്-കിഴക്കൻ പ്രവശ്യയിലാണ്‌ ഇന്ന് ഈ സ്ഥലം. 1981ൽ തട്ടയിലെ ചരിത്ര സ്മാരകങ്ങളുടെ കീഴിൽ ഈ സ്ഥലം ലോക പൈതൃക കേന്ദ്രമായി തിരഞ്ഞെടുത്തു .

## ചരിത്രം
14ആം നൂറ്റാണ്ടിൽ ആരാധനാലയത്തിനു ചുറ്റുമുള്ള സെമിത്തേരിയായി കരുതുന്നു. മറ്റ് പുസ്തകങ്ങളിൽ മക്ലി ഒരു ആരാധനസ്ഥലമാണെന്നും അവിടെയുള്ള സന്യാസികളുടെയും,പണ്ഡിതന്മാരുടെയും ശവക്കല്ലറയാണെന്നും കരുതുന്നു. പ്രാദേശിക ഭരണാധികാരിയായ ഷെയിക്ക് ഹമ്മദ് ജമാലി മറ്റൊരു ഭരണാധികാരിയായ ജാം തമചിയുടെയും സന്യാസിയായ പിർ മുഹമ്മദിന്റെയും ശവക്കല്ലറയും ഇവിടെ ഉണ്ടെന്ന് കരുതുന്നു.

സെമിത്തേരിയിലുള്ള ശവക്കല്ലറയും ശവക്കുഴികളും സാമൂഹികവും രാഷ്ട്രീയവുമായ സിന്ധിന്റെ ചരിത്രത്തെ രേഖപ്പെടുത്തുന്നു.കൂടുതൽ കെട്ടിടങ്ങളും ചരല്ക്കല്ലുകൾ ഉപയോഗിച്ച് നിർമ്മിച്ചവയാണ്‌. മറ്റ് കെട്ടിടങ്ങൾ മിനുസമുള്ള കല്ലുകൾ ഉപയോഗിച്ച് നിർമ്മിച്ചിരിക്കുന്നു.

അത്യാകർഷകമായ രാജ സ്മാരക മണ്ഡപങ്ങൾ പ്രധാനമായും രണ്ട് വിഭാഗത്തില്പ്പെടുന്നു.സമ്മ(samma)(1352-1520),ടർഖാൻ(1556-1592).നാല്‌ ചരിത്ര കാലഘട്ടത്തിലെ നിർമ്മാണ്‌ ശൈലികൾ സമ്മ,അർഘൂൻ,ടർഖാൻ,മുഗൾ എന്നിവയാണ്‌.

## അവലംബം

## പുറത്തേക്കുള്ള കണ്ണികൾ

*Oriental Architecture - Makli Necropolis
*Makli Hill Photo Gallery 
*Illustration of Sind Tiles 
*Ayaz Asif's photo collection of the Makli Hills and the Shah Jahan Mosque. 
*Archnet.org Digital Library (Photographs) 
* Two Monuments on Makli Hill
* http://www.fotopedia.com/items/4vlcmdk21v1b9-sL5b9ds78r0 
* http://www.fotopedia.com/items/4vlcmdk21v1b9-Rby790BKO18 
* http://www.fotopedia.com/items/4vlcmdk21v1b9-sL5b9ds78r0 

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
മെർവ്

തുർക്കിമെനിസ്ഥാനിലെ ഇന്നത്തെ മേരിക്കടുത്ത്, ചരിത്ര പട്ടു പാതയിൽ, മധ്യേഷ്യയിലെ പ്രധാനപ്പെട്ട മരുപ്പച്ച നഗരമാണ്‌ **മെർവ് (Merw)**(, . പഴയ ആക്കീമെനിഡ് ഏകാധിപത്യ മാർജീയാനയെന്നും അലക്സാണ്ട്രിയ എന്നും മാർജിയാനയിലെ അന്റിയോക്കിയ ()   എന്നും ഇത് അറിയപ്പെട്ടു.

ഈ പ്രദേശത്ത് നിന്ന് പല സ്ഥലങ്ങളും പുറത്തായി. സംസ്ക്കാര രാഷ്ട്രീയ ബന്ധങ്ങളുടെ കൈമാറ്റത്തിന്‌ ഈ പ്രദേശം വളരെ സഹായിച്ചിട്ടുണ്ട്. 12ആം നൂറ്റാണ്ടിലെ ഏറ്റവും വലിയ നഗരമായിരുന്നു ഇത്. ഈ പ്രാചീന നഗരത്തെ യുനെസ്ക്കോ ലോക പൈതൃക കേന്ദ്രങ്ങളിൽ ഉൽപ്പെടുത്തി.

## ചരിത്രം
ചരിത്രാതീത കാലം മുതൽക്കെയുള്ള തെളിവുകൾ മെർവിൽ നിന്ന് ലഭിച്ചിട്ടുണ്ട്.ബാക്ട്രീയ-മർജിയന ആർക്കിയോളജിക്കൽ കോപ്ലസിന്റെ ഭാഗമാണ്‌ മെർ നഗരം.സെന്ത്-അവസ്ഥയിൽ ബെൽക്കിനോപ്പം മൗറു എന്ന് മെർവിനെ പരാമർശിക്കുന്നു.അഹൂര മസ്ഥ സൃഷ്ടിച്ച 16 മികച്ച സ്ഥലങ്ങളിൽ ഒന്നായ മൗറു മെർവാണ്‌.

അക്കീഡിയൻ സാമ്രാജ്യം വിപുലീകരിക്കാൻ സമയത്ത് ആറാം നൂറ്റാണ്ടിലാണ്‌ ഈ നഗരം ആദ്യമായി സ്ഥാപിക്കുന്നത്.സൈറസ് മഹാനാണ്‌ ഇത് സ്ഥാപിച്ചത്.അലക്സാണ്ടർ ചക്രവർത്ത് ഈ സ്ഥലം സന്ദർശിക്കുകയും ഈ നഗരത്തിന്‌ അലക്സാണ്ട്രിയ എന്ന് നാമം നൽകുകയും ചെയ്തു.അലക്സാണ്ടറിന്റെ കാല ശേഷം മാർജിയന പ്രവിശ്യ,സെല്യൂസിഡ്,ബാക്ട്രിയൻ,പാർഥിയൻ സസ്സാനിഡ് നഗരങ്ങളുടെ തലസ്ഥാനമായിരുന്നു ഇത്.

സെലെക്യൂഡ് ഭരണാധികാരിയായ അന്റിയോകുസ് സോറ്റെർ ഈ നഗരം പുനർ നിർമ്മിക്കുകയും വിപുലീകരിക്കുകയും ചെയ്തു.ആ സമയം ഈ നഗരം ഗ്യായു ഗാല എന്നാണറിയപ്പെട്ടിരുന്നു.ഇസ്ലാം ആധിപത്യത്തിനു മുൻപ് ഇതൊരു ബുദ്ധമതത്തിന്റെ പ്രധാന കേന്ദ്രമായിരുന്നു  .നൂറ്റാണ്ടുകളോളം ധാരളം ബുദ്ധമത ക്ഷേത്രത്തിൽ ബുദ്ധ ധർമ്മം ഉപദേശിച്ചിരുന്നു.
അതിനു ശേഷം സസ്സനിദ് അർദഷിർ ഒന്നാമൻ (220-240 എ.ഡി​‍ാമെർവ് ഏറ്റെടുക്കുകയും നാല്‌ നൂറ്റാണ്ടുകളോളം സസ്സാനിയൻ ഭരണം നീണ്ട് നിന്നു.ചരിത്ര രേഖകൾ പ്രകാരം ഇവിടെ നിന്നാണ്‌ നാണയങ്ങൾ പുറത്തിറങ്ങിയിരുന്നത്

## അവലംബം

## പുറത്തേക്കുള്ള കണ്ണികൾ

*British Museum Research Project 
*Hazlitt's Classical Gazetteer 
*Ancient Merv Project UCL 
*Merv Digital Media Archive  (creative commons-licensed photos, laser scans, panoramas), particularly focusing on Sultan Kala (Gala), with data from a University College London/CyArk research partnership
*Tahmuras, the mythical father and founder of Merv

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
സയ്ന്റ് ഗയാനെ ചർച്ച്

അർമേനിയയിലെ വഘർഷപതിലെ (Etchmiadzin) ക്രിസ്ത്യൻ പള്ളിയാണ്‌ **സയ്ന്റ് ഗയാനെ ചർച്ച്**(.എത്ക്മിയദ്സിൻ കത്തീഡ്രൽ ഇവിടെ നിന്നും നടന്ന് പൊകുന്ന ദൂരത്താണ്‌.എ.ഡി 630ൽ എസ്ര 1 മൻ നിർമ്മിച്ചതാണ്‌ ഈ പള്ളി.1652ൽ ഈ പള്ളിയുടെ മേൽതട്ടും സ്തൂപ് ഗോപുരങ്ങളും പുതുക്കി പണിതത്തിനു ശേഷം കാര്യമായ മാറ്റങ്ങൾ നടത്തിയിട്ടില്ല.

301ൽ അർമേനിയയിലെ റ്റിറിഡെറ്റ്സ് 3 (ടിരിദറ്റെസ് 3)നാൽ രക്തസാക്ഷ്യം വഹിച്ച കന്യാസ്റ്റ്രീ മഠത്തിലെ അധ്യക്ഷയായ കന്യാസ്ത്രിയുടെ നാമമാണ്‌ ഈ പള്ളിക്ക് നൽകിയത് .
2000ൽ വഘർഷപതിലെ (Vagharshapat) മറ്റ് ചരിത്ര പള്ളികളുടെ കൂടെ യുനെസ്ക്കോയുടെ ലോക പൈതൃക കേന്ദ്രമായി തിരഞ്ഞെടുത്തു
.

## ചരിത്രം
അർമേനിയനിൽ നിന്ന് ക്രിസ്തീയ വിശ്വാസതിലെത്തുകയും രക്തസാക്ഷ്യം വഹിച്ച വ്യതിയായിരുന്ന് സെയ്ന്റ് ഗയാനെ. അഞ്ചാം നൂറ്റാണ്ടിൽ ജീവിച്ചിരുന്ന അർമേനിയൻ ചരിത്രകാരനായിരുന്ന അഗതൻജെലോസ് ഗയാനെ പറ്റി എഴുതിയിട്ടുണ്ട്. വളരെ ചെറുപ്പവും സുന്ദരിയുമായിരുന്ന റോമൻ ക്രിസ്ത്യൻ മഠാധ്യക്ഷ്യായിരുന്ന് ഹ്രിപ്സിമെ. റോമൻ ചക്രവർത്തിയായിരുന്ന ഡിയോക്ലെറ്റിയൻ ഇവരെ നിർബന്ധപൂർവം വിവാഹം കഴിക്കുകയും ചെയ്തു. അവരും ഗയാനെയും മറ്റ് കന്യാസ്ത്രീകളും റ്റ്യ്റന്റ് സാമ്രാജ്യത്തിൽ നിന്ന് അർമേനിയയിലേക്ക് പാലായനം ചെയ്തു. ഡിയോക്ലെറ്റിയനിൽ നിന്ന് അർമേനിയൻ രാജാവായ ട്രഡറ്റ്ന്‌ ഹ്രിപ്സിമെനിന്റെ സൗന്ദര്യത്തെ വർണിച്ച് ഒരു കത്ത് ലഭിച്ചു. ട്രഡന്റ് ഒളിച്ച് കഴിയുകയായിരുന്ന കന്യാസ്ത്രീകളെ കണ്ട്പിടിക്കുകയും ആദ്യം ഹ്രിപ്സിമിയോടും പിന്നീട് ഗയാനിയോടും പ്രണയം തോന്നി. ഹ്രിപ്സിമിയെ ക്രൂരപീഡനങ്ങൾക്ക് ശേഷം രക്തസാക്ഷിയായി. ആ സ്ഥലത്ത് സെയ്ന്റ് ഹ്രിപ്സിമി ചർച്ചു നിർമ്മിച്ചു. അതുപോലെ ഗയാനിയും ക്രൂരമായ പീഡനങ്ങൾക്ക് ശേഷം രക്തസാഷിയായി ആ സ്ഥലത്താണ്‌ ഈ പള്ളി സ്ഥാപിച്ചിരിക്കുന്നത്.ബാക്കിയുണ്ടായിരുന്ന് മുപ്പത്തി എട്ട് കന്യാസ്ത്രീകളും ഷോഘകതിൽ രക്തസാക്ഷിയായി. ട്രഡറ്റ് രാജാവ് പിന്നീട് ക്രിസ്ത്യാനിയായി മാറി രാജ്യത്തിന്റെ ഔദ്യോഗിക മതമായി ക്രിസ്തു മതത്തെ പ്രഖ്യാപിച്ചു.

## അവലംബം

## പുസ്തകങ്ങൾ
* 
* 

## പുറത്തേക്കുള്ള കണ്ണികൾ

* Armenian Architectural Studies 
* Armenica.org: Church of S. Gayane 
* FindArmenia.com: S. Gayane Church

വർഗ്ഗം:അർമേനിയയിലെ ലോകപൈതൃകകേന്ദ്രങ്ങൾ
ബാംബോറെ

പാകിസ്താനിലെ സിന്ധിൽ സ്ഥിതി ചെയ്യുന്ന ബി.സി ഒന്നാം നൂറ്റാണ്ടിലെ  പ്രാചീന നഗരമാണ്‌ **ബാംബോറെ**(). കറാച്ചിക്ക് കിഴക്ക് എൻ-5ദേശീയ പാതയിലാണ്‌ ഇത് സ്ഥിതി ചെയ്യുന്നത്. സൈതോ-പാർഥിയൻ കാലഘട്ടത്തിനു ശേഷം 8 മുതൽ 13 നൂറ്റാണ്ടു വരെ മുസ്ലീങ്ങളുടെ നിയന്ത്രണത്തിലായിരുന്ന് ഈ പ്രദേശം പിന്നീട് ഉപേഷിക്കപെടുകയുണ്ടായി. ഏറ്റവും പഴക്കമുള്ള മുസ്ലീം പള്ളികളിൽ ഒന്നായ ഇ.ഡി 727ൽ നിമ്മിച്ച് പള്ളി ഇവിടെ സംരക്ഷിച്ചിരിക്കുന്നു . 2004ൽ ആർക്കിയോളാജിക്കൽ ഡിപ്പാർട്ട്മെന്റും പാകിസ്താൻ മ്യൂസിയം അധികാരികളും ലോക പൈതൃക കേന്ദ്രമാക്കാൻ അപേക്ഷ നല്കുകയും അത് യുനെസ്ക്കോ അംഗീകരിക്കുകയും ചെയ്ത്.

## സിന്ധിന്റെ പ്രാധാന്യം
ബാംബോറെ സ്ഥലത്തിന്റെ പ്രാധാന്യം കണക്കിലെടുത്ത് 2014 ഏപ്രിൽ 23ന്‌ സിന്ധ് സർക്കാർ തട്ട, ബാദിൻ, സുജാവാൽ പ്രദേശങ്ങൾ ഉല്പ്പെടുന്ന് സ്ഥലം ബാൻബോറെ ഡിവിഷനായി പ്രഖ്യാപിച്ചു
.

## സ്ഥാനം
പാകിസ്താനിലെ സിന്ധിന്റെ തട്ട ജില്ലയിൽ കറാച്ചിയിൽ നിന്ന് 65കിലോമീറ്റർ(40 മൈൽ) ദൂരെയാണ്‌ ബാൻബോറെസ്ഥിതി ചെയ്യുന്നത്. ഘാറൊ ക്രീകിന്റെ വടക്കാണ്‌ ബാൻബോറെ,ധാബേജി ഘാറോ എന്നീ സ്ഥലങ്ങൾക്ക് മധ്യേ എൻ-4 ദേശീയ പാതയിലാണ്‌ ഇവിടം.

## ചരിത്രം

ബാൻബോറെ നഗരത്തിന്റെ ചരിത്രം ബി.സി ഒന്നാം നൂറ്റണ്ട് മുതൽ എ.ഡി 13ആ നൂറ്റാണ്ട് വരെയാണ്‌. ആർക്കിയോളജിക്കൽ രേഖ പ്രകാരം പ്രധാനമായും ഈ സ്ഥലത്തിന്‌ മൂന്ന് കാലഘട്ടമുണ്ട്. സിന്ധോ-പാർഥിയൻ(ബി.സി ഒന്നാം നൂറ്റാണ്ട് മുതൽ എ.ഡി രണ്ടാം നൂറ്റാണ്ട് വരെ ), ഹിന്ദു-ബുദ്ധിസ്റ്റ്(രണ്ടാം നൂറ്റാണ്ട് മുതൽ എ.ഡി എട്ടാം നൂറ്റാണ്ട് വരെ) ആദ്യക്കാല ഇസ്ലാമിക കാലം (എട്ടാം നൂറ്റാണ്ട് മുതൽ പതിമൂന്നാം നൂറ്റാണ്ട് വരെ). പതിമൂന്നാം നൂറ്റാണ്ടിനു ശേഷം ഇൻഡസ്സിലെ മാറ്റങ്ങളൊടൊപ്പം കാലക്രമേണ ഈ സ്ഥലം വിജനമായി.

ബാംബോറെ ബാർബാരി/ബാർബരികൻ എന്ന് അറിയപ്പെട്ടിരുന്നു പറയുന്നെങ്കിലും ചരിത്രപരമായി ഈ  രണ്ട് നഗരങ്ങളും ഒന്നാണന്ന് തെളിയിക്കപ്പെട്ടിട്ടില്ല.

## അധിക വായനയ്ക്ക്
* F. A. Khan, Banbhore; a preliminary report on the recent archaeological excavations at Banbhore, Dept. of Archaeology and Museums, Govt. of Pakistan, 1963.

## അവലംബം

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
ഫിലിപ്പീൻസിലെ മതം

സ്പെയിൻകാരുടെ സാംസ്കാരിക സ്വാധീനത്തിൻറെ ഫലമായി ഫിലിപ്പീൻസിൽ ഭൂരിപക്ഷ മതവിഭാഗമായുള്ളത് ക്രിസ്തീയരാണ്. ഏഷ്യയിൽ ഭൂരിപക്ഷം ജനങ്ങൾ കത്തോലിക്ക ക്രൈസ്തവരായുള്ള  രണ്ട് രാജ്യങ്ങളിൽ ഒന്നാണ് ഫിലിപ്പീൻസ്. പോർച്ചുഗീസുകാരുടെ കോളനിയായിരുന്ന തിമൂർ ആണ് മറ്റൊരു സമാനമായ രാജ്യം. ജനസംഖ്യയിലെ 90 ശതമാനം പേരും ക്രൈസ്തവരാണ്.ഇതിൽ തന്നെ 80.6% പേരും റോമൻ കത്തോലിക്കാ വിശ്വാസക്കാരാണ്.ഉദ്ദേശം 5.5% പേർ ( Nontrinitarian church)വിഭാഗക്കാരാണ്. ഭരണപരമായി മതേതരത്വമുള്ള രാജ്യം കൂടിയാണ്.

രാജ്യത്തിൻറെ മതപരായ സർവെ പ്രകാരം രാജ്യത്ത് ഏകദേശം 5% മുസ്ലിംങ്ങളാണ്.രാജ്യത്തെ രണ്ടാമത്തെ പ്രമുഖ മതം ഇതാണ്.അതെസമയം ഫിലിപ്പിനോ മുസ്ലിം നാഷണൽ കമ്മീഷൻറെ കണക്ക് പ്രകാരം (National Commission of Muslim Filipinos- NCMF) ഏകദേശം 11% ജനത മുസ്ലിം മതവിഭാഗക്കാരാണെന്ന വാദമുണ്ട്. 

ബംഗ്സമോറോ എന്നറിയപ്പെടുന്ന മിൻഡാനാഒ,പാലാവാൻ,സുലുഅർക്കിപ്പിലാഗോ എന്നീ പ്രദേശങ്ങളിലാണ് മുസ്ലിങ്ങളിലധികപേരും ജീവിക്കുന്നത്.
 രാജ്യത്തിൻറെ വിവിധ നഗരങ്ങളിലേക്കും ഗ്രാമങ്ങളിലേക്കും ചിലർ കുടിയേറിയിട്ടുമുണ്ട്.മുസ്ലിങ്ങളിൽ ഭൂരിഭാഗവും ശാഫി മദ്ഹബ് പ്രകാരമുള്ള സുന്നി വിശ്വാസികളുമാണ്.  
അഹമ്മദീയ മുസ്ലിങ്ങളും രാജ്യത്തുണ്ട്. 

## അവലംബം


വർഗ്ഗം:മതങ്ങൾ
മിനറെറ്റ് ഓഫ് ജാം

അഫ്ഗാനിസ്ഥാന്റെ കിഴക്ക് ഭാഗത്ത് സ്ഥിതി ചെയ്യുന്ന യുനെസ്ക്കോ പൈതൃക കേന്ദ്രങ്ങളിൽ ഒന്നാണ്‌ **മിനറെറ്റ് ഓഫ് ജാം**. ഘോർ പ്രവശ്യയിൽ ഷഹ്രക് ജില്ലയിൽ ആർക്കും എളുപ്പം എത്താനാകാത്ത ഒറ്റപ്പെട്ട സ്ഥലത്താണ് ഇത് സ്ഥിതിചെയ്യുന്നത്. ഇതിനരികിലൂടെ ഹരി നദി ഒഴുകുന്നു .62 മീറ്റർ (203അടി) ഉയരമുള്ള മിനറെറ്റ് 1190ൽ ചുടുകട്ടയും,കുമ്മായ ചാന്തും ,മിനുസമേറിയ ടെയ്‌ലുകൾ കൊണ്ടും നിർമ്മിച്ചിരിക്കുന്നു. കുഫികും നഷി കൈയെഴുത്തു ശാസ്ത്രവും,ക്ഷേത്ര ഗണിത ഘടനയും ഖുറാനിൽ നിന്ന് പകർത്തിയവയാണ്‌. ലോക പൈതൃകങ്ങളിൽ അപകടമായ അവസ്ഥയിലാണ്‌ ഇന്ന് മിനററ്റ്. ദ്രവീകരണവും ശരിക്കും സംരക്ഷിക്കാത്തതിനാൽ  2014ൽ ബിബിസി ഈ സ്തൂപം പെട്ടെന്ന് തന്നെ നിലംപൊത്തുമെന്ന് റിപ്പോർട്ട് ചെയ്തു. 2013ൽ ലോക പൈതൃകകേന്ദ്രങ്ങളിൽ ഒന്നായി ഇത് തിരഞ്ഞെടുത്തു.

## സ്ഥലം

അഷ്ടഭുജ ആകൃതിയിൽ തറയും ചുറ്റും ഇരിപ്പിടങ്ങളും രണ്ട് തടി കൊണ്ട് നിർമ്മിച്ച ബാൽക്കണിയും മുകളിൽ റാന്തലുമായ സ്ഥലമാണ്‌ അവിടം. ഘാസിയിൽ മൗസൂദ് 3 നിർമ്മിച്ച മിനാരത്തിനോട് വളരെ വലിയ സാമ്യതകൾ ഇതിന്‌ ഉണ്ട്. ഡെൽഹിയിലെ കുത്തബ്മിനാറിൽ നിന്ന് നേരിട്ട് പ്രചോദനം കൊണ്ടാണ്‌ ഇത് നിർമ്മിച്ചതെന്ന് പറയപ്പെടുന്നു. ഡൽഹിയിലെ കുത്തബ് മിനാർ കഴിഞ്ഞാൽ ചുടുകല്ല് കൊണ്ട് നിർമ്മിച്ച സ്തൂപങ്ങളിൽ രണ്ടാമത്തെ സ്ഥാനം ഇതിനുണ്ട്.

## ഭീഷണി
ഇന്ന് വെള്ളപ്പൊക്കവും മണ്ണൊലിപ്പും ഹരി,ജാം നദികളുടെ വളരെ അടുത്ത സ്ഥാനവും ഇതിന്റെ നിലനില്പ്പ് അപകടത്തിലാക്കി.
2002ൽ ഇവിടം സന്ദർശിച്ച ബ്രിട്ടീഷ് പര്യവേഷകനും പാർലമെന്റ് അംഗവുമായ  റോറി സ്റ്റെവാർട്ട് ഇവിടെ കള്ളക്കടത്തുകാരും അനധികൃത ഖനനക്കാരും ഈ മിനാരത്തിന്റെ പ്രദേശങ്ങളിൽ കൂടുതൽ പ്രശ്നങ്ങൾ സൃഷ്ടിക്കുന്നതായി റിപ്പോർട്ട് ചെയ്തു
.
## അധിക വായനയ്ക്ക്
*
*
* Freya Stark: *The Minaret of Djam, an excursion in Afghanistan*, London: John Murray, 1970

## അവലംബം

## പുറത്തേയ്ക്കുള്ള കണ്ണികൾ
* Dupree, Nancy Hatch (1977): *An Historical Guide to Afghanistan*. 1st Edition: 1970. 2nd Edition. Revised and Enlarged. Afghan Tourist Organization. http://www.zharov.com/dupree/index.html
* Minaret of Jam Archaeological Project 
*  UNESCO site on threats to the minaret
* UNESCO World Heritage Center-Minaret and Archaeological Remains of Jam
* Asian Historical Architecture: Minaret of Jam
* Turquoise Mountain Foundation
* Hidden jewel of Afghan culture BBC News 3 May 2008

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
ചെറിയ ആള

ചെറിയ ആള യുടെ ആംഗലത്തിലെ പേര്  **little tern**  എന്നാണ്. ശാസ്ത്രീയ നാമം*Sternula albifrons*, *Sterna albifrons* എന്നൊക്കെയാണ്.  
യ്യൂറോപ്പിലേയും  ഏഷ്യയിലേയും ഉഷ്ണ മേഖല. മിതശീതോഷ്ണ മേഖലയിലെ കടൽ തിരങ്ങളിലും ഉൾനാടൻ ജലാശയങ്ങളുടെ പരിസരങ്ങളിലും പ്രജനനം നടത്തുന്നു. തണുപ്പുകാലത്ത് മിതശീതോഷ്ണ –ഉഷ്ണ മേഖല പ്രദേശങ്ങളിലെ സമുദ്രങ്ങളിലേക്ക് ദേശാടനം ചെയ്യുന്നു.

## പ്രജനനം
ഇവ കൂട്ടമായി കൂട് വെക്കുന്നു. ചരലുകൾക്കിടയിലാണ് കൂട്. 2 -4 മുട്ടകളിടും. 
## തീറ്റ
ഊളയിട്ടാണ് മത്സ്യം പിടിക്കുന്നത്. പൂവൻ പിടികുന്ന മത്സ്യം പിടയ്ക്ക് നൽകുന്നത് ഇണയെ ആകർഷിക്കുന്നതിന്റെ ഭാഗമാണ്.
## രൂപ വിവരണം
21 – 25 സെ. മീ. നീളവും , 41 – 47 സെ. മീ. ചിറകു വിരിപ്പും ഉണ്ട് കറുത്ത അറ്റമുള്ള കൂർത്ത മഞ്ഞ കൊക്കാണ് ഉള്ളത്. കാലുകളും മഞ്ഞയാണ്. 

 

## അവലംബം

* Collinson, M. (2006). Splitting headaches? Recent taxonomic changes affecting the British and Western Palaearctic lists. *[[British Birds (magazine)|British Birds]]* **99**(6): 306-323.
* Harrison, Peter (1988): *Seabirds (2nd edition)*. Christopher Helm, London ISBN 0-7470-1410-8.
* Olsen, Klaus Malling & Larsson, Hans (1995): *Terns of Europe and North America*. Christopher Helm, London. ISBN 0-7136-4056-1
*

## പുറത്തേക്കുള്ള കണ്ണികൾ
* 
* 
* Little tern 
* Little tern - Species text in The Atlas of Southern African Birds
* 
* BBC Norfolk news item

വർഗ്ഗം:ആളകൾ
ഗരുഡൻ ചാരക്കാളി

ഗരുഡൻ ചാരക്കാളിയ്ക്ക്  ആംഗല ഭാഷയിൽ *Malabar starling*' , **Blyth’s starling** , **Malabar white-headed starling**  എന്നൊക്കെയാണ് പേര്. ശാസ്ത്രീയ നാമം. *Sturnia malabaricus blythii* അഥവാ *Sturnia blythii* എന്നാണ്. മൈനയുടെ വർഗ്ഗത്തിൽ പെടുന്നു. ഇന്ത്യയിലെ സ്ഥിര വാസിയായ ഇവ ഭാഗികമായി ദേശാടന പക്ഷിയുമാണ്. കാറ്റുള്ളിടത്തും കൂടുതൽ മരങ്ങൾ ഉള്ളിടത്തും കാണുന്നു. ചാരത്തലച്ചിക്കാളി (Chestnut-tailed Starling)യുടെ ഉപവിഭാഗമായി ഈ പക്ഷിയെ മുമ്പ് കണക്കാക്കിയിരുന്നു.

## വിവരണം

നീളം ഏകദേശം 20 സെ. മി. ആണ്. മുകൾ വശം ചാര നിറം. അടിവശവും വാലിന്റെ അടിവശവും ചെമ്പിച്ച നിറം. കഴുത്തും തലയും അലുമിനിയത്തിന്റെ നിറം. ചിറകിലെ വലിയ തൂവലുകൾ കറുപ്പാണ്. പൂവനേയും പിടയേയും തിരിച്ചറിയുകയില്ല. കൊക്കിന്റെ അറ്റം മഞ്ഞ, അതിനു പിന്നിൽ പച്ച, നെറ്റിയുടെ അടുത്ത് മഞ്ഞ. അങ്ങനെ കൊക്കിന് മൂന്നു നിറങ്ങളാണ്. 
## തീറ്റ
മിശ്രഭുക്കാണ്. തേൻ, പ്രാണികൾ, പഴങ്ങൾ എന്നിവ കഴിക്കുന്നു.
## പ്രജനനം
മരപ്പൊത്തിലൊ ചുവരുകളുടെ വിള്ളലുകളിലൊ കൂട് ഉണ്ടാക്കുന്നു. പുല്ലുകളും നാരുകളും കൊണ്ടാണ് കൂട് ഉണ്ടാക്കുന്നത്. നീലനിറത്തിൽ 3 -5 മുട്ടകളിടുന്നു. പൂവനും പിടയും കുഞ്ഞുങ്ങളെ വളർത്തുന്നു. 

## ചിത്രശാല

പ്രമാണം:Chestnut-tailed Starling Chikmagalur.JPG
File:Blyth's starling.jpg|ഇന്ത്യയിലെ ഡൻഡേലിയിൽ]]
 

## അവലംബം

*Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
*Rasmussen, Pamela C. & Anderton John C. (2005): *Birds of South Asia: The Ripley Guide*. Smithsonian Institution and Lynx Edicions. ISBN 84-87334-67-9
*Zuccon D, Cibois A, Pasquet E, Ericson PG. (2006) Nuclear and mitochondrial sequence data reveal the major lineages of starlings, mynas and related taxa. Mol Phylogenet Evol. 41(2):333-44.